open-index/open-wikipedia-markdown huggingface dataset:
ABO血型系統

**ABO血型系統**係人類最早識兼最緊要嘅血型系統。佢係由鑲嵌喺紅細胞表面，含醣嘅蛋白質引起，兼通人類輸血時發生嘅溶血反應息息相關。

家下唔係凈得人類先至有ABO血型系統，喺牛、羊同部份猿類等其它動物嘅體內一樣有份。佢可能繼承自幾百萬年前嘅原始人、靈長類祖先就搵到喇。另外，血型既可以遺傳，又係跟人一世兼一成不變嘅。

## 發現史
若果問條「嗰位仁兄輸血要乜血型先至得？」嘅問題，喺20世紀之前係冇人知。直到1900年，喺奧地利維也納大學病理研究所（而家係維也納醫科大學）有位物理學家——同佢班學生發現人嘅血漿入面，有凝集素嘅化學物質。而且堆凝集素重有細分，分成抗A同抗B兩種。而紅血細胞上重有種凝集原嘅化學物質，重細分成A、B兩種。重發現埋相同嘅凝集素同埋凝集原撞埋一齊時會產生凝集反應嘅事實而有咗A、B、C三種血型。

1910年，波蘭科學家希爾斯菲爾德同位德國科學家發現咗ABO血型系統嘅遺傳性，期間迪卡斯楚重發現咗AB型血。血型系統喺1927年隨住蘭德施泰納去到美國紐約嘅美國國家研究院介紹兼研究出佢同班科學家喺發現血型系統之後嗰廿七年嚟，將發現嗰四種血型分成四樣。不過嗰時定名嗰四種血型係A、B、0、AB，而C型血之所以改名做0型血，係因為「0」字係代表德文「ohne」一詞第一個拉丁字，不過蘭德施泰納好快又考慮到「0」字會俾識德文用家理解錯成「無效」噉解，而將「0」字改返成「O」字，最後定名做嗰四種血型分別係A、B、O，同埋AB。正因爲噉，蘭德施泰納喺1930年攞咗諾貝爾生理學或醫學獎。而蘭德施泰納所提出的嘅四種血型系統最後喺1950年先至喺全球廣泛使用。而佢嘅編碼血型嘅抗原決定簇嘅A、B、O等位基因嘅DNA結構，喺1990年由日本學者山本文一郎講咗出嚟。

## 分類
而家人嘅血型分成A、B、O，及AB四種，喺每種血型入面重可以根據抗體而繼續細分成Rh+同Rh-兩種。不過正常人當中，每種血型嘅血液入面， 帶凝集素同凝集原都唔同且唔會「自相殘殺」。其中：

## 有關嘅書
* 《人的血型是怎么回事？》 少年万事通 第380～381页　　ISBN 7-5312-1106-8/I·225

## 參考資料

類:血
香港示威文化

**香港示威文化**，係指香港市民通過和平示威表達對政府施政不滿嘅一種方式。

## 史
香港比較出名嘅示威包括：歷年嘅維園六四燭光晚會，香港主權移交後經歷多次嘅七一遊行，2014年嘅雨遮革命、2019年嘅反送中運動期間嘅多次反送中大遊行等。

## 產生嘅原因
事緣英治時期，港英政府係容許市民通過示威嚟表達不滿，1997年香港主權移交之後，香港市民繼續沿襲呢種表達方式。

不過自從2020年中共通過港版國安法，同埋香港特區政府因武漢肺炎疫情發出限聚令之後，示威集會申請難以獲批，香港以往嘅街頭示威基本上已經消失。
聖公會聖西門呂明才中學

**聖公會聖西門呂明才中學**係香港屯門區一間中學。

## 歷史
聖公會聖西門呂明才中學喺1973年開校，係聖公會嘅教會學校。因為由呂明才後人捐錢起呢間學校，所以就叫呢個名。最先係為咗方便區內嘅漁民仔女讀書。最開頭，聖公會聖西門呂明才中學係一間工業學校；不過由於到咗1997年，政府廢除工業中學制度，所以而家，校名已經無咗「工業」兩個字。

## 舊生

*李浩賢：2009年東亞運動會男子璧球比賽冠軍得主
*許智峯：民主黨成員
友誼賽

**友誼賽**，又嗌**熱身賽**，係為咗增進友誼、交流經驗、提高技術而舉行嘅比賽，主要係體育比賽。其他比賽例如辯論比賽、歌唱比賽、問答比賽亦可以進行友誼賽。友誼賽雖然都會有輸贏，但係唔會影響其他比賽嘅參賽資格、排名、積分等。
西北岔

**西北岔**（）可以係：
*西北岔村，多處
*西北岔河，多處
*西北岔水利樞紐工程，位於中國吉林白山江源三岔子嘅水電大壩，喺西北岔河中游。

## 攷
宇文氏

**宇文**，複姓，鮮卑人用，現代極少人用。宇文鮮卑同北周嘅皇室都姓宇文。其他名人有：宇文皇后、宇文述、宇文化及、宇文士及、宇文虛中、宇文愷。
和平區 (臺灣)

**和平區**（）係中華民國臺中市一個市轄區，喺臺中市東部。

## 史
日佔時期，屬**[[臺中州|台中州]][[東勢郡]][[蕃地 (東勢郡)|蕃地]]**，相關業務都有當時嘅警察綜理。泰雅族雙崎社引發咗摩天嶺之役後，把全區編為三個外警區（埋伏坪、久良栖同佳陽），同十九個派出所、十個社，強制原住民集體移住，以利控制。

1945年，中華民國政府接收大日本帝國臺灣總督府轄域，改設為**[[臺中縣]]東勢區和平鄉**。轄內南勢、天輪、博愛、自由、達觀、中坑、梨山、平等八村。1949年3月，與玉山區信義鄉同能高區仁愛鄉合併轄區增設為中峰區，改為**臺中縣中峰區和平鄉**。1950年，政區域調整同埋廢區署，再改為**臺中縣和平鄉**。1973年和平鄉嘅梨山、平等村獨立為梨山建設管理局（省轄），1980年12月2號再回歸和平鄉管轄。

2010年12月25號，因臺中縣、臺中市（省轄市）合併改制直轄市，改為**臺中市和平區**，冇咗原本鄉有嘅地方自治權同地方自治團體身份。2014年12月25號，因《地方制度法》改咗，佢畀咗直轄市山地原住民區地方自治權，和平區又有咗公法人身份嘅地方自治團體，變咗臺中市轄區唯一可由區民選舉區長同區民代表嘅區。

; 歷年政區變化

## 行政
和平區公所係臺中市政府下嘅地方自治團體，民選區長一人綜理區務，區長下設主任秘書一人；下設民政課、產業觀光課、建設課、土地管理課、行政室、主計室、人事室、政風室等八個行政單位，並設置清潔隊、圖書館同幼兒園。

### 歷任首長
; 鄉長

* 陳德祥
* 林文生
* 林榮進：2002年3月－2006年3月
* 陳斐晏：2006年3月－2010年7月（原住民，因案遭罷免）

; 區長
# 黃永生：2010年12月25日－2014年12月25日（泰雅族松鶴部落人，唯一官派區長）
# 林建堂：2014年12月25日－現任（首任民選區長）

### 政區劃
天輪里、平等里、自由里、南勢里、博愛里、達觀里，共117鄰4430戶。

## 地理

### 地形、水文

### 地名、聚落

## 人口

## 教育

### 國民中學
* 臺中市立和平國民中學
* 臺中市立梨山國民中小學國中部

### 國民小學
* 臺中市和平區和平國民小學【南勢】
* 臺中市和平區白冷國民小學
* 臺中市和平區自由國民小學 【雙崎】
* 臺中市和平區博愛國民小學谷關分校
* 臺中市和平區博愛國民小學【松鶴】
* 臺中市和平區中坑國民小學
* 臺中市和平區平等國民小學 【環山】
* 臺中市立梨山國民中小學國小部
* 臺中市和平區自由國民小學烏石分校 【烏石坑】
* 臺中市博屋瑪國民小學【達觀】

## 交通
### 公路
* 台7甲線：中部橫貫公路宜蘭支線
* 台8線：中部橫貫公路（*宜家上谷關－德基中斷，而家雖然整修完成通車，稱台8線臨37便道，但地質非常不穩，極易落石坍方，為安全起見，只畀工程車輛同梨山當地居民緊急使用，未對遊客開放。*）
* 
* 中47線：東崎道路（東崎路）：東勢區經和平區中坑、自由、達觀里，到苗栗泰安鄉南三村。可連接雪見風景區同苗栗大湖鄉。

### 台中市公車

### 公路客運

## 旅遊
* 雪霸國家公園
* 武陵國家森林遊樂區
* 大雪山國家森林遊樂區
* 八仙山國家森林遊樂區
* 參山國家風景區
* 谷關風景區（谷關溫泉）
* 梨山風景區
* 福壽山農場
* 武陵農場
* 德芙蘭休閒農業區
* 大雪山休閒農業區
* 裡冷部落
* 松鶴部落
* 雙崎部落（埋伏坪步道）
* 德基水庫
* 龍谷天然樂園


File:大甲溪天冷段.JPG|大甲溪天冷段
File:天輪白冷吊橋.JPG|天輪白冷吊橋
File:松鶴橋.JPG|松鶴橋
File:久良栖林場巷.JPG|久良栖林場巷


## 攷


## 出面網頁
* 和平區公所
大甲區

**大甲區**（），臺中市市轄區之一，喺臺中市西北角。地形主要以大甲扇狀平原為主，氣候屬於亞熱帶季風氣候。喺產業發展上，農業係臺中市第二大蔬菜生產區，重要產物有芋頭同稻米等，工業就主要以金屬製品、機械設備製造同單車工業所形成嘅產業聚落為主。每年農曆三月嘅大甲媽祖遶境進香活動名列世界三大宗教活動之一。

## 史

## 地理
### 位置同範圍
本區形狀似丁字型，東西最大跨距約 10 km；南北最大跨距 8 km，總面積約 58 km2。位置喺臺中市西北端，北同苗栗縣苑裡鎮以南房裡溪同新復溝為界；南同清水區隔咗條大甲溪，西同大安區、臺灣海峽相鄰，東同外埔區相接。地形上喺苗栗丘陵南端；清水平原北面；后里台地嘅西側。

### 地形同水文

### 地質同土壤

### 氣候
本區嘅氣候係亞熱帶季風氣候，夏季濕熱多雨，冬季乾旱多風。全年平均氣溫約攝氏24度，年降雨量約1500毫米，雨季喺5~8月間嘅梅雨、颱風同夏季西南季風盛行期間。

## 行政

### 政區
* **溪南區域**所轄政區：

大甲里、文武里、岷山里、南陽里、義和里、中山里、平安里、奉化里、頂店、新美里、孔門里、美里、武曲里、朝陽里、德化里、文曲里、江南里、武陵里、順天、薰風里

* **溪北區域**所轄政區：

太白里、西岐里、幸福里、福德里、龍泉里、日南里、孟春里、建興里、銅安里

### 警政消防

### 歷任首長

## 人口

## 交通

### 鐵路
; 臺灣鐵路管理局

* 海岸線：日南站 - 大甲站

### 公路

#### 國道
（福爾摩沙高速公路）

#### 省道同縣市道

* 大甲交流道

#### 區內道路

### 公車、客運
; 台中市公車

#### 公路客運

### 臺中市公共自行車租賃系統（IBike）

### 未來

## 醫療

## 教育

## 文化

### 法定文化資產
* 有形資產：林氏貞孝坊、大甲文昌祠、大甲梁宅瑞蓮堂、日南站、舊大安溪橋
* 無形資產：大甲媽祖遶境進香活動、漆藝-夾紵漆（廖勝文）、藺草編（朱周貴春）、獅頭製作（陳銘鴻）、大甲鐵壺（黃天來）

### 史前文化同遺址

### 其餘相關文化同文化資產
* 大甲三神：媽祖、鄭成功、林春娘。
* 大甲三寶：媽祖、奶油酥餅、藺草帽蓆。
* 大甲城遺跡：大甲城喺清朝道光年間興建，但喺日佔時期拆除。宜家喺蔣公路同文武路間嘅三民路上，有一間路橋姑嘅廟寺旁，僅剩大概3到4米長嘅長條土堆，呢係舊城牆最後嘅遺跡。


File:大甲文昌祠.jpg|大甲文昌祠
File:大甲林氏貞孝坊.jpg|大甲林氏貞孝坊
File:TRA Rihnan Station 20070714.jpg|台鐵日南站
File:舊大安溪橋與大安溪鐵路橋.jpg|曾經鐵公路共構嘅舊大安溪橋


## 旅遊

## 攷

## 連出去

* 大甲區公所
* 大甲鎮瀾宮全球資訊網
拓撲空間

**拓撲空間**（，）係拓撲學概念，指滿足一定條件嘅點集同佢哋嘅鄰域，簡單嚟講就係一種幾何空間，佢大約描述到兩點之間近唔近，但係呢種距離唔係用數值（度量）嚟量度嘅，而係用開集。拓撲空間可以祇靠集合論來定義。喺可以定義連續性，連通性同斂散性等概念嘅數學結構入面，拓撲空間係最一般嘅。正因為好多數學結構都可以基於拓撲空間來定義，微積分嘅概念亦建基於拓撲空間，所以拓撲空間係數學入面非常重要嘅概念。

## 集合論定義
拓樸空間係一個集X連同一個「拓樸結構」，X入面嘅元素x一般叫做X入面嘅點，而拓樸結構就涵蓋咗開集、閉集、鄰域、內部、閉包、導集等等嘅概念，由呢啲概念出發可以得出各種等價嘅拓樸結構嘅定義，而最常用嘅係基於開集嘅定義。
### 基於開集嘅定義
拓撲空間係一個二元對 (X,\tau)，其中 X 係一個集合，而 \tau 係 X 嘅一個子集族，佢哋滿足下列條件：
# \varnothing\in\tau, X\in\tau；
#如果 \{ A_i \}_{i=1}^\infty \subset \tau，噉 \bigcup_{i=1}^\infty A_i\in\tau，即係 \tau 對可數個集合嘅並運算封閉；
#如果 A_1,A_2,\ldots A_n\in\tau，噉 \bigcap_{i=1}^nA_i\in\tau，即係 \tau 對有限個集合嘅交運算封閉；
場刊

**場刊**係只會喺活動現場派發嘅特別刊物，例如：音樂會、舞台劇、展覽、比賽、婚禮、喪禮、畢業禮或其他各式典禮等等，裏面會有活動流程、介紹、人物名單等相關資訊。

## 睇埋
*期刊
西北岔村

**西北岔村**（）係中國村名，可以係：
*吉林
**延邊敦化嘅村，請睇《額穆鎮》
**:村名得自村邊嘅西北岔河。1937年建村，屬額穆縣；1945年屬額穆區北大秧村管；1956年歸民衆鄉北大秧村管；1958年改爲額穆公社北大秧管理區；1962年爲民衆公社北大秧大隊第一生產隊；1964年歸額穆公社；1966年成立西北岔大隊；1983年由大隊改爲村，地名普查時定咗呢個做名。
**白山臨江嘅村，請睇《螞蟻河鄉》
**:村名因臨近大西北岔溝而得名，喺1983年得名。
**吉林市樺甸嘅村，請睇《八道河子鎮》
**:村名出自佢個位置喺當石河中游左岸嘅西北岔溝口。
*青海西寧大通嘅村，請睇《青山鄉》
*:村名因地理位置而得，因爲佢喺馬場溝嘅西岔溝。清同治年間建村，村名用到而今。

## 出面網頁
*中國國家地名信息庫
PARK YOHO

**PARK YOHO**係香港一個私人住宅屋苑，喺新界元朗區錦田，門牌係青山公路潭尾段18號，由新鴻基地產發展，2016年到2018年分階段入伙。成個屋苑有31座樓，超過3,000伙單位。屋苑係全香港唯一有私家濕地花園嘅，亦設有兩個會所同一座商場。

## 名
PARK YOHO改過幾次名，初頭叫**Acappella**，2015年9月開售前改叫**峻巒**（**Park Vista**），再喺2016年4月改用依家個名，無再用中文名。不過屋苑入面個公共交通總站，運輸署依然叫佢做「峻巒交通總匯」，而九巴就依然叫「峻巒總站」。

## 宣傳
新鴻基地產贊助無綫電視拍咗個宣傳節目《PARK YOHO週末速遞》，由處境劇《愛·回家之開心速遞》一眾主要角色拍，喺2019年5月到6月播。
宇文護

**宇文護**（），小字薩保，鮮卑族，代郡武川（家下內蒙古武川西）人，係北周嘅權臣。

老頭宇文顥係周文帝宇文泰嘅大哥，老母係閻姬。佢喺北周權傾天下，掌握朝廷大權16年，都督中外諸軍事，位極人臣，官至太師、，爵至晉國公，諡號盪公，而佢係中國史上出名嘅弒君者，執政期間弒害拓跋廓、宇文覺、宇文毓三位皇帝。

556年，宇文泰死，因為宇文泰啲仔重細，遺命宇文護掌管國家大政。宇文護趁宇文泰嘅權勢同影響力重喺處嘅時候，逼西魏恭帝拓跋廓禪位畀周（拓跋廓被貶做宋國公），跟住殺咗拓跋廓。第二年，宇文護扶植宇文覺即位，尊宇文覺稱周天王，建立北周。宇文護成為大司馬，封晉國公。

後來，宇文護廢黜宇文覺，貶為略陽公並幽禁，冇耐就殺咗宇文覺，改立宇文泰嘅庶長子宇文毓，是為明帝。武成二年（560年）四月，宇文護第三次弒君，落毒整死宇文毓，宇文毓口述遺詔以異母弟魯國公宇文邕繼位，是為武帝。

宇文邕扮嗮唔理政事，畀宇文護掌握軍政大權，於是宇文護放鬆咗對宇文邕嘅戒心。天和七年（572年）三月十四，宇文邕使計引咗宇文護入皇宮，宇文護畀匿埋嘅衞王宇文直殺死，宇文護諸子都被處死。

類:北魏人‏‎
類:北周人‏‎
類:被殺者
護
婚姻合伙人

《**婚姻合伙人**》（，原名《**抱佣情人**》）係香港電視廣播有限公司製作嘅時裝喜劇電視劇，由楊明同高海寧領銜主演，並由湯洛雯、陸永、黃淑儀、黃德斌、林秀怡同古明華聯合主演，監製潘嘉德。劇集用地產代理行業做背景。

呢套劇集原定2018年7月首播，但因為突然改播《BB來了》而抽起咗，一直未有排期，直到2019年4月發生安心偷食事件，呢套劇集獲安排頂替原定5月首播嘅《堅離地愛堅離地》播出。

## 演員
### 主要角色
*楊明 飾 郎朝勇
*高海寧 飾 貝競枝
*湯洛雯 飾 郎朝信
*陸永 飾 郎朝仁
*黃淑儀 飾 徐姹千
*黃德斌 飾 邢呇
*林秀怡 飾 施嘉露
*古明華 飾 徐懿蜚

### 次要角色
*張嘉兒 飾 李智琪
*魯振順 飾 貝勒
*林景程 飾 寶羅

## 出面網頁
*婚姻合伙人 - tvb.com
二角形

**二角形**（，）係種多邊形，有兩隻角（兩個頂點）同兩條邊。

歐氏空間入面嘅二角形嘅兩條邊會重合，係一種退化嘅多邊形，而且全部都係正二角形。

按照定義，球面幾何嘅多邊形嘅邊都必須係大圓弧，所以球面幾何入面非退化嘅二角形由球面上嘅一對極點同兩條大圓弧組成。球面幾何嘅二角形亦一定係正二角形。
羅拔·霍克

**羅拔·占士·李·霍克**（**Robert James Lee Hawke**，）喺1983至1991年間做第廿三任澳洲總理。

## 名譽博士
* 南京大學名譽博士（1986年5月23號）

## 攷

## 出面網頁

* 
*
胡進慶

**胡進慶**（；；）係中國動畫家同導演，亦係中國剪紙藝術同動畫相結合嘅先驅。佢嘅電影《鷸蚌相爭》喺1984年柏林國際電影節上攞到最佳短片銀熊獎。佢同人合作導演20世紀80年代嘅動畫片《葫蘆兄弟》，創作咗葫蘆寶寶，成為中國最受歡迎嘅動畫片之一。

## 攷

## 出面網頁
* 
* 

類:胡氏
類:中國動畫導演
杜富國

**杜富國**（，，）係中國人民解放軍南部戰區陸軍雲南掃雷大隊四隊工作組嘅組長，中士軍銜，貴州湄潭縣人。

2018年10月11號，佢喺邊境掃雷行動掩護戰友而受重傷，冇咗手同眼，攞到個人一等功。

## 攷

富國
類:中華人民共和國軍人
類:感動中國年度人物
網絡騙案

**網絡騙案**，又叫**網上騙案**、**網絡詐騙**，係喺互聯網上呃人財產或者個人資料嘅犯罪。

## 常見種類
網絡騙案有好多種，常見嘅包括下面幾種：
* 虛假網站騙案：騙徒發送扮成某個出名機構嘅電郵，呃人去個虛假嘅網站，再問佢攞個人資料（譬如信用卡號碼、網上銀行密碼），又或者附帶惡意程式呃人去開。
* 網上購物騙案：騙徒扮成某個出名機構去賣貨，通常話自己做大優惠，但實際係貨不對辦，甚至連貨都唔送。
* 網上抽獎騙案：騙徒發送電郵話抽到大獎，如果對方信以為真，就話要收佢手續費。
* 網上情緣騙案：騙徒喺網上識人，博取對方信任，再用藉口去呃對方畀錢佢。

## 睇埋
* 社交媒體騙案
孫世林

**孫世林**（，）係遼寧大連人，中國足球員，而家效力中超球隊上海申花，司職邊後衛或者後腰。佢亦效力過哈爾濱毅騰、撫順新野罕王同遼寧宏運，亦效力過福建駿豪。

2017年佢因為行為不檢而被指控，同年3月24號被罰停賽兩場。佢解釋係讚「公平競賽」嘅行為，而多啲人認為呢係一種「諷刺」。

## 攷

類:孫氏
類:中國足球員
雪霏嵐嵐

**雪霏嵐嵐**係中華人民共和國嘅女歌手，原本係獨立嘅動漫唱見，亦參加過粵漫三色堇作爲唱見活動。由2010年第一個作品發佈喺Bilibili後開始一直活躍到而家。大多數嘅作品都係用粵語翻唱原創歌曲同埋動畫歌曲為主。

## 音樂史記
喺2003年，雪霏嵐嵐喺5sing上面識咗一啲廣州嘅朋友仔，跟住同朋友一齊搞咗「粵語三色堇」——一個廣州本地嘅粵語填詞、翻唱嘅組織。跟住慢慢咁就成為咗一位唱見。喺2019年3月8號，雪霏嵐嵐嘅Bilibili官方賬戶獲取了十萬嘅關注量，並取得十萬關注量嘅獎牌、同「bilibili知名音樂UP主」嘅個人認證。

## 線下活動
2010年11月7號，同粵漫三色堇其他嘅成員雪櫃、桃子、空靈、壽司、淺葉同歌王一齊喺「妖都聚音會1stLIVE」嗰度演唱VOCALOID組曲。

2011年11月5號，同粵漫三色堇其他嘅成員桃子同蚊子，一齊喺廣州大道中路191號191space度「妖都聚音會2ndLIVE」演唱動畫及VOCALOID組曲。

2012年11月3號，同粵漫三色堇其他嘅成員蚊子、桃子同小明，一齊喺廣州海珠區南華中路180號蘭亭御園首層（海幢寺北門旁） 廟色唇MUSICIAN LIVEHOUSE 度「妖都聚音會3rdLIVE【童年回憶的夢想】」嗰度演出。

2012年11月25號，同粵漫三色堇粵語花名ED【你贈給我的回憶】嘅三位主唱：淺葉同花音，一齊喺廣州花都區星城商場度演出。

2013年7月6號，同花音參加珠海香洲區南屏南灣北路32號V12文化創意產業園 「惡魔同人祭」 嘅演出。

2015年6月20號，「粵漫三色堇」5週年嗰陣成員慶線下大聚會。

2019年3月30號，畀Bilibili官方邀請到去官方旗下嘅活動「UP主學園交流日-廣州站」。

## 演唱品

## 攷

## 出面網頁
* 
* 雪霏嵐嵐 嘅官方Bilibili頻道
* 
* 雪霏嵐嵐 嘅官方5sing頻道
* 雪霏嵐嵐 嘅官方網易雲音樂頻道
* 雪霏嵐嵐 嘅官方Bilibili音頻頻道
* 雪霏嵐嵐 嘅官方QQ音樂頻道
* 雪霏嵐嵐 嘅官方酷狗音樂頻道
* 雪霏嵐嵐 嘅官方酷我音樂頻道
梅棹忠夫

**梅棹忠夫**（日文假名：**うめさおただお**，），日本學者，研究生態學，民族學出名。

## 出面網頁

類:人類學家
類:語言學家
類:日本人
中醫「症」解

《**中醫「症」解**》（**Knowing Chinese Medicine**）係香港電視娛樂製作嘅健康資訊節目，由香港賽馬會「擁抱健康」中醫計劃贊助製作，總共13集，主持係陳子豐、羅沛琪、王頌茵同沈殷怡，2019年5月11號到8月3號逢禮拜六20:00-20:30喺ViuTV播。節目介紹各種病症嘅中醫療法，展現中醫治未病、已病防變嘅觀念。節目會邀請熟識相關症狀嘅醫師做嘉賓講解，並且由藝人演出症狀實況。

## 每集一覽

## 註

## 參考

## 出面網頁
*ViuTV：中醫「症」解
*【99台ViuTV】賽馬會「擁抱健康」中醫計劃呈獻：中醫症解
*「擁抱健康」（Embrace Health）Youtube 頻道
*賽馬會「擁抱健康」中醫計劃
興隆 (搞清楚)

**[[興隆]]**通常指中國河北承德一縣，重可以係：
*興隆鎮，多處
*興隆 (年號)，越南陳朝年號
*興龍，又叫「興隆」，金朝起事者張致嘅年號
去吧！女神兵團

《**去吧！女神兵團**》（；）係套2019年泰國電影，由查亞諾布帕拉科（Chayanop Boonprakob）執導，Nine（Naphat Siangsomboon）、平采娜（Pimchanok Leuwisetpaiboon）主演。

## 故事簡介
阿柏同阿靜自中學以嚟一路都互有好感，但始終都保持住老友關係，直到10年後阿靜鍾意咗另一個對象阿泰，想去結婚，阿柏決定跳出「Friend Zone」，同佢嘅「女神」阿靜真情表白......

## 演員
*Nine 飾 阿柏（Palm）
*平采娜 飾 阿靜（Gink）
*Jason Young 飾 阿泰（Ted）

## 出面網頁
*
2018–19年香港超級聯賽

**2018–19年香港超級聯賽**係香港超級聯賽嘅第5屆賽事，亦係第108屆香港頂級足球聯賽。今季賽事共有10隊參賽，比賽喺2018年8月31號開始，今屆港超聯主題係「Rise Above」。

## 參賽球隊
2018–19年香港超級聯賽有10為球隊角逐。當中有9隊係上屆超聯球隊，1隊係新加入球隊。

## 聯賽資料
### 積分榜

### 球隊勝負序列
按照每輪實際的進行時間先後排序。

顏色：白色 － 主場 ； 藍色 － 作客
　　　綠色 － 贏波 ； 黃色 － 打和 ； 紅色 － 輸波
嗰列球隊比分列前

### 賽果

### 第一週

### 第二週

### 第三週

### 第四週

### 第五週

### 第六週

### 第七週

### 第八週

### 第九週

### 第十週

### 第十一週

### 第十二週

### 第十三週

### 第十四週

### 第十五週

### 第十六週

### 第十七週

### 第十八週



## 球季統計
### 入波
#### 射手榜

#### 帽子戲法

### 清白之身



## 參考
安全帶 (高空)

**安全帶**（）係一種保護裝備，工人喺高空工作嘅時候，最容易遇上嘅危險就係從高處墮下。安全帶包括懸掛繩，當安全帶同適當嘅繫穩系統一齊使用時，就構成個人嘅防墮系統。

## 分類
安全帶可以根據唔同國家分為以下幾類：
*安全吊帶或全身式吊帶；
*半身式吊帶或上身式吊帶；
*一般用途安全帶；
*定位式安全帶、柱上安全帶或電訊工安全帶；
*拯救用吊帶。
呢啲安全帶一定要同懸掛繩、獨立救生繩配合使用，或者綁緊喺固定嘅物件度。

## 訓練
需要提供訓練畀工作人員，就算有經驗嘅工作人員亦要接受訓練。訓練內容包括：
#點樣使用裝備；
#點樣評估最高攔阻力同將安全帶限制至系統可接受嘅水平；
#配戴、調校同交互連接裝備嘅正確方法；
#裝備嘅適當連接點；
#裝備嘅每個部份嘅預定作用同效能特性；
#適當嘅連接方法，包括彈簧鈎、D形環同其他連接物各種尺碼嘅互相配合，以減低意外鬆脫嘅可能性；
#墮下後點樣防止使用者受到損傷；
#緊急搶救計劃同實施辦法，包括：
#*搶救辦法；
#*可以召喚嘅搶救人員；
#*可以用嚟搶救嘅設備種類同召喚搶救人員嘅有效方法；
#*搶救人員進行搶救同疏散程序嘅演習。

應該備存一份訓練記錄，登記課程內容、使用者嘅姓名、裝備嘅種類，同埋參加課程嘅時間同課程嘅長短。如果使用者已經有一段時間冇使用某一種系統，就應為佢安排複修課程。

## 安全要點
當使用安全帶同繫穩物嘅時候，要留意以下要點：

;繫穩物
*要特別小心去選擇同視察一個合適嘅繫穩物。適合嘅繫穩物必須要有足夠嘅力度。救生繩應該繫穩於鋼筋混凝土嘅樑或柱、或鋼結構嘅樑，而佢哋嘅強度最好已經由專業結構工程師檢定。
*繫穩點要有接置喺工作地點上方以防止下墜時造成嘅擺動。當避免唔到下墜時所造成嘅擺動，使用者應該用第二條懸掛繩以限制擺動嘅幅度。
*避免使用一個有尖角嘅堅固物作為救生繩嘅繫穩物。如果避免唔到呢種情況，救生繩應以適當墊件保護。
*喺任何時間之內，每條救生繩只可以畀一個人使用。

;使用前
*應檢查每條安全帶喺產品包裝內附有清楚嘅裝配說明、使用時所需嘅調校、列明國家標準、製造商名稱、產品編號、製造年份嘅標記。切勿使用唔知道產地來源同冇註明標準嘅安全帶。
*只可以使用冇損壞嘅安全帶。如果安全帶有損壞，應該喺安全帶貼上「損壞」字樣同交畀合資格人員替換。
*使用者喺使用之前，應檢查安全帶嘅組合同作用正唔正確。

;使用中
*所有安全帶應依照製造商嘅指引配戴同使用。
*彈簧鈎應掛喺高過使用者嘅腰部嘅位置上。
*腰帶應緊扣喺使用者嘅腰部。
*保護安全帶同懸掛繩以免接觸到酸性同鹼性嘅液體。
*安全帶同懸掛繩要遠離火花，熱源或熱嘅物體。
*切勿將兩條懸掛繩扣埋一齊。
*切勿將懸掛繩環繞住任何鋒利邊緣，下墜嘅力可以將懸掛繩割斷。
*切勿拖行懸掛繩，拖行懸掛繩可能會破壞懸掛繩嘅安全鈎同磨損懸掛繩。
*使用者到達安全地方先可以從繫穩點除下懸掛繩。
*如果安全帶曾經用過防止下墜，就應該立即停止使用同交畀合資格人員檢查。

;使用後
*應小心處理安全帶，以確保每個部份冇受損壞，金屬項目例如彈簧鈎碰鎖尤其容易受損。
*用完安全帶後，應儲藏喺一個乾燥，清涼同唔受陽光直接照射嘅地方。
*安全帶應掛喺有清新空氣同有遮陰嘅牆上。
*確保安全帶唔會存放喺貨物下而令佢變形或損壞。
*用乾布將安全帶同救生繩嘅汗、塵同油抹乾。
*抹走金屬部份嘅沙、塵同水，例如扣環同彈簧鈎，並喺活動部份加以潤滑。

## 需要用嘅人

有啲工種可能需要用安全帶嚟保護以策安全，高過地面指定距離，唔用安全帶有可能會觸犯法例，包括以下：
* 抹窗工人
* 吊威也演員
* 建築工人
* 起重機操作員
* 畫橋嘅畫家
* 電纜技工
* 攀石員
* 搭棚架工人
* 攀山教練
* 笨腳跳員工

## 攷
馮得如

**馮得如**（，）係香港女網球員，網球比賽嘅混合雙打賽事嘅金牌得主。

## 校園生活

佢喺2009年到2015年讀，2015年到2021年喺賽馬會體藝中學度讀書，兼且係2021年嘅香港中學文憑考試嘅考生。

## 網球運動

馮得如讀緊書嗰時就成日參與網球運動，佢曾經喺康樂及文化事務署嘅「簡易運動大賽」入面個「小型網球比賽」項目，分別攞到2011年嘅女子乙組優異獎同2013年嘅女子甲組亞軍，亦曾經多次喺康樂及文化事務署嘅分區分齡網球比賽入面攞到獎牌，更加喺2015至2016年度嘅大埔區分齡網球比賽女子單打青少年組12至13歲嘅組別入面贏到冠軍。

馮得如喺2018年選到做第七屆嘅北區網球代表隊成員，佢拍住雲安迪出戰混合雙打賽事，佢哋由初賽開始，分別擊敗南區、九龍城區及黃大仙區的代表而晉身四強，並喺四強擊敗灣仔區嘅對手。去到決賽，雲安迪同馮得如面對來自屯門區嘅對手，由於馮得如比較能夠擋住對方嘅發球，結果佢哋用咗34分鐘，以局數８比３壓倒屯門區對手贏到冠軍。

截至2019年7月11號，佢暫時喺香港網球總會嘅青少年組別排第9。

## 攷
岑應

**岑應**（）係香港無綫電視女編審，2012年開始幫無綫製作過唔少話題性嘅節目而出名。

## 簡歷
岑應中學讀保祿六世書院，喺香港城市大學傳意學系學士畢業，之後讀埋香港中文大學新聞系碩士課程。

## 個人生活
岑應喺2017年同細佢四年嘅消防員蔡明曦結婚。佢老公2016年參與撲救淘大工業村大火而攞過「行政長官公共服務獎狀」。

## 編審作品
*《盛女愛作戰》
*《求愛大作戰》
*《沒女大翻身》
*《網絡挑機》
*《沒有起跑線》
*《嫁到這世界邊端》系列
*《有樓萬事足》
*《蝸居宅急變》
*《媽媽唔易造‎》
司法院釋字第748號解釋

**司法院釋字第748號解釋**，係中華民國司法院大法官對於《民法》婚姻章，冇畀相同性別嘅二人，以經營共同生活嘅目的，成立具有親密性同排他性嘅永久結合關係，係唔係違反《中華民國憲法》所進行嘅解釋。

2015年8月正式向大法官遞交釋憲聲請，喺2017年2月20號大法官會議正式受理釋憲聲請，3月24號司法院召開言詞辯論庭，5月24號下晝司法院秘書長公布《》。解釋結果表示《民法》冇畀同性有親密性同排他性嘅永久結合關係，違反《中華民國憲法》第7條平等權同第22條保障人民婚姻自由，要求有關機構必須喺2年內完成相關嘅修法或係制，呢次釋憲，中華民國成為亞洲第一個可以同性永久結合關係嘅國家。

## 攷
索爆高低戀

《**索爆高低戀**》（*Long Shot*）係一部2019年美國愛情喜劇電影，由Jonathan Levine做導演。主演係薛夫洛根、查理絲花朗。
阿部牧郎

**阿部牧郎**（；；）係嚮京都出世嘅官能小說家。喺京都大學文學部畢業。

1968年憑《章魚與精銳》出道，1969～71年佢係7屆（第61、62、64、65、67、71屆）直木獎候選人。1987年憑《各自的終樂章》攞到第98屆直木獎。雖然有好多官能小說作品，但關於棒球嘅小說亦好多，《失去的球譜》曾經成為直木獎候選作品，亦有《狼們的笑日》、《唐吉訶德軍團》、《焦土的棒球聯盟》等虛構作品、紀實文學作品。

2019年5月11號死於急性肺炎。

## 參考
三圍

**三圍**係胸圍（上圍）、腰圍同臀圍（下圍）合稱，絕大多數用喺女人身上，主要用嚟做衫嘅尺碼，亦係模特兒界入面一個重要嘅參考數字。
林盧去追星

《**林盧去追星**》（**Lam Lo Travel Together**）係香港電視娛樂製作嘅遊埠節目；由2019年5月20號到6月7號，逢禮拜一至五23:00-23:30，喺ViuTV播映。節目由林建明、盧海鵬主持，去韓國首爾「追星」同中國上海「探星」。「林盧」嘅諧音係「臨老」，節目全名意指長者去「追星」（概念類似「臨老入花叢」）。節目由2022年1月10號到28號逢禮拜一到五深夜00:00-00:30喺ViuTV重播。

## 每集一覽

## 出面網頁
*ViuTV：林盧去追星
鎗王之王

《**鎗王之王**》（**Triple Tap**）係2010年香港電影，2000年電影《鎗王》續集，由古天樂、吳彥祖、李冰冰、蔡卓妍主演，爾冬陞執導。
救火英雄

《**救火英雄**》（**As The Light Goes Out**）係2014年香港電影，由謝霆鋒、余文樂、任達華、胡軍主演，郭子健執導。
衝鋒車

《**衝鋒車**》（**Two Thumbs Up**）係2015年香港電影，由吳鎮宇、任達華、古巨基、譚耀文、鄭浩南主演，劉浩良執導。
複雜關係

《**複雜關係**》（*It's Complicated*）係一部2009年美國愛情喜劇電影，由Nancy Meyers做導演同編劇。主演係梅麗史翠普、艾力寶雲、史提夫馬田。
司法院釋字第七四八號解釋施行法

《**司法院釋字第七四八號解釋施行法**》，簡稱《**748施行法**》，係一部嘅中華民國法律，立法目的係為達成婚姻自由嘅平等保護，令同性婚姻嘅關係獲法律承認，喺2019年5月17號由立法院三讀通過，並預定自同月24號（個解釋兩年生效日）起施行。呢條法令中華民國成為第一個亞洲承認同性婚姻嘅國家。

## 修法背景

### 2006年法案

### 多元成家三案並行

### 民法修正婚姻平權

### 司法院大法官釋憲
2017年5月24號，經祁家威同臺北市政府嘅聲請，司法院大法官作成《釋字第748號解釋》，認定民法未使相同性別二人，得為經營共同生活嘅目的，成立具有親密性同排他性嘅永久結合關係，有違憲法保障人民婚姻自由同平等權嘅意旨，並要求自解釋公布起2年內，完成相關法律嘅修正或制定，惟其納入法制嘅形式則屬立法形成自由，未予以強制規範。

### 公民投票案
2018年11月24號，中華民國全國性公民投票，其第10案、第12案通過，同性婚姻唔直接改民法，以其他形式落實司法院釋字第748號解釋嘅要求。11月29號司法院聲明公民投票案創制嘅立法原則，據此程序審議完成嘅法律，仍屬法律位階，唔得牴觸憲法，亦唔得牴觸具有相當於憲法位階效力嘅司法院解釋。

## 立法過程
2019年2月21號，行政院行政院會通過《司法院釋字第七四八號解釋施行法》草案，立法委員賴士葆同沈智慧共同提案嘅《公投第12案施行法》草案，立法委員林岱樺提案嘅《司法院釋字第748號解釋暨公投第12案施行法》草案將喺立法院進行協商。2019年5月17號，《748號解釋施行法》三讀通過，並喺同月24號生效。2019年5月22號，總統蔡英文公布同婚專法。

## 主要內容
司法院釋字第七四八號解釋施行法遵照釋字748號解釋意旨，並依公民投票結果，以專法嘅形式，就相同性別二人所成立具有親密性同排他性嘅永久結合關係，規範此關係嘅成立要件、普通效力、財產上效力、解消方式、收養他方親生子女、繼承權利、扶養義務，同埋其他法規嘅權利義務關係，藉以保障當事人權益。

## 各方評價

### 婚姻平權大平台對草案回應

### 伴侶盟對草案回應

### 下一代幸福聯盟回應

### 護家盟對草案回應

## 未來展望
喺748施行法中，台灣人士同其他國家地區人士結婚只能部分開放，但若外國人本國並未開放同婚，就無法登記。

喺748施行法中，只准許繼親收養，其他收養就唔會認可。

## 註

## 睇埋

*司法院釋字第748號解釋

## 參考

## 連出去
* 司法院釋字第七四八號解釋施行法條文（法務部）
陳玘

**陳玘**（，）係中國乒乓球手同教練。佢攞過2004年雅典奧運會男子雙打金牌。

佢係江蘇南通市人。亦係左優。

## 參考

類:南通人
2019年歐洲議會選舉

**2019年歐洲議會選舉**喺2019年5月23－26號期間舉行，係自1979年第一次直選以嚟嘅第九次。截至2018年，一共有751位歐洲議會議員（MEP）代表嚟自28個成員國嘅五億一千二百萬人。

喺2018年2月，歐洲議會投票通過：如果英國喺2019年3月29號脫歐，議員（MEP）人數會由751位減至705位。 不過由於英國延遲脫歐，英國同其他歐盟成員國一樣參與今次選舉。

## 新條例
歐洲理事會喺2018年6月7號同意改善歐盟選舉條例，同埋改革1976年選舉法當中嘅舊條例。目的係要改善選舉參與度、更好咁理解選舉嘅歐洲特色、同埋喺尊重各個成員國嘅憲制同選舉傳統嘅同時，防止異常嘅投票。 新嘅選舉唔准雙重投票同埋唔准喺第三國投票，希望咁樣可以提高歐洲政黨嘅知名度。 為咗唔畀人投兩次票，各國負責聯絡嘅機關要喺選舉六個禮拜之前開始交換選民資料。 

歐洲議會喺2018年7月4號表示同意之後，理事會喺13號就採納咗呢份法案。之不過歐盟成員國唔可以喺2019年大選之前生效法案，所以今次大選會跟返之前嘅規矩咁做。 

## 政治團體同埋候選人
喺一個叫做 （「頂級候選人」）嘅過程當中，會由歐洲咁多政黨提名候選執委會主席，贏到最多席位嘅政黨可以優先嘗試籌組議會多數黨，支持返自己嘅候選人（有啲似喺國會民主制度裏面選出總理咁）。2014年係第一次咁樣做，當時都有理事會嘅人反對。 雖然唔清楚未來嘅過程係點，但係議會一直都有嘗試制度化個過程，而且都幾肯定政黨可以再次揀選候選人。2018年1月23號，憲制事務委員會採用咗一段文字，話  係唔顛覆得嘅，而且議會「將會拒絕任命任何無被指明成為  候選人嘅人」。

喺2018年5月，有民調顯示，喺28個歐盟國家、兩萬七千幾萬人入面，有四成九受訪者話  會幫到佢哋下次大選投票，同時亦有七成人話個過程要認真傾下度下歐洲嘅議題。

### 歐洲人民黨（EPP）
現任嘅 Jean-Claude Juncker 已經講咗唔會尋求連任主席。

有兩個候選人謀緊EPP嘅提名：

* Alexander Stubb，歐洲投資銀行副主席，前芬蘭總理、外相同財相。
* Manfred Weber, 而家喺歐洲議會入面 EPP 嘅領袖，係巴伐利亞基社盟嘅成員，有默克爾撐佢做黨嘅*頂級候選人（ ）*。

係佢哋嘅2018年大會上面，EPP 揀咗 Manfred Weber 做佢哋嘅歐洲執委會主席頂級候選人。

### 歐洲社會主義人黨（PES）
之前嘅候選人Martin Schulz喺2007年離開咗歐洲議會，走咗去做德國社會民主黨嘅阿頭，但佢喺2018年又無做喇。

PES 嘅成員黨同成員組織提名咗兩個候選人：

* Maroš Šefčovič（執委副主席）喺九月宣布競逐做執委阿頭。
* Frans Timmermans（首任執委副主席、前荷蘭外交大臣）喺10月宣布競逐做執委阿頭。

Šefčovič喺11月宣布退出，轉為支持 Frans Timmermans 做Common Candidate。

PES 會喺里斯本開個非常大會去啟動候選人選舉同埋就呢件事投票。

## 參考
梅光達

**梅光達**（；）係廣東省新寧縣（今台山市）端芬人，19世紀雪梨嘅華僑實業家、社會活動家。

## 參考

## 出面網頁
*梅光达-江门市档案局
任正非

**任正非**（）係中華人民共和國民營電信設備企業華為嘅阿頭同埋創辦人，貴州安順鎮寧布依族苗族自治縣人，家陣住喺深圳。

## 出面網頁

類:華為
雲頂香港

**雲頂香港有限公司**，簡稱**雲頂香港**（，），2009年10月21號之前叫**麗星郵輪有限公司**，係雲頂集團屬下嘅公司。總部喺香港九龍尖沙嘴廣東道5號海洋中心1501室。

旗下業務除咗麗星郵輪、星夢郵輪、水晶郵輪之外，重喺菲律賓經營馬尼拉雲頂世界旅遊主題景點，同埋喺中國大陸經營雲頂之星酒店。現時由丹斯里林國泰主理。

## 資產
* 麗星郵輪
* 挪威郵輪（NCLH）17.7%
* 達富來國際集團（Travellers International Hotel Group）50%
* 馬尼拉雲頂世界
* 金銀島娛樂場公司間接持股75%
* 水晶郵輪 100%

## 攷

## 出面網頁
*雲頂香港
諗頭

，又叫**想頭**，解難之見，解決之始。即係諗、見、意、念、思、計。英文稱之為 （，粵音假借： / ），取自希臘文 ἰδέα（idea），形、態之意，佢又衍生自ἰδεῖν（idein），即係見。

諗頭含意都幾廣泛，有好多唔同講法，除咗諗、見、意、念、思、計之外，重有意見、意思、念頭、想像、心思、大意、主意、觀念、諗頭，數之不盡。大意為思緒之中，形成印象，就好似睇到咁，從而得出達成之法，或者新嘅路向。發明、發現都係由此而起。

西洋而言，有形者，思緒睇出物之像，無形者如概念，就無形無像。之不過西洋，一樣眾說紛芸，大眾有大眾講法，哲學亦有哲學種種講法。大眾而言，有所諗，有所見，從而得出可行方向。亦可以解為印象，又或者意見同信念。

諗頭起自平日所收之訊息，同為件事而收嘅訊息。整理種種訊息之間，得出有何關聯。諗到關聯之際，又如何用得出，得出切合問題之方法，此為念頭。如此唔只有意之時，先睇得見，有時係無意間，都會忽發奇想。更者，日有所思，夜有所夢。大腦喺瞓得好之時，就重組記憶，當日所收之訊息，所有之思緒，同現有記憶，段段整合，生出關聯。重組而發夢，荒誕不經，九唔搭八，反而會見到新念頭。死諗爛諗諗唔到，瞓一覺，第二日又會諗通，亦係此理。如此睇出反覆思想，以及無意識嘅重組，都同諗頭有關。

古希臘哲者柏拉圖，就以idea講形與狀，同當今所講非常唔同。世間物之形，都抄自理想之形，之不過抄得唔完美。雖則同現今所講唔同，咁都係英文idea嘅初意。而法國哲者笛卡兒，跳出柏拉圖所定，指idea為所想之像，有如物之形，內在嘅。自始個字有新用法，趨向現今字義。

現今 idea，經常借發光電燈膽示意。一來光以示發明，正所謂靈光一現，人以光以示聰明，解決問題。二來，愛迪生發明電燈膽，人盡皆知，世界時時引以為例，愛迪生亦時有持電燈膽之形像。三者，卡通片菲力貓，由佢開始，時時用電燈膽代表諗通咗，即係有 idea。

## 睇埋
*創意
*想像
*諗頭潛伏
*科學幻想，畀人描述成「諗頭嘅文學」。
*企咗喺巨人嘅膊頭上面
白星航運

**白星航運**係一家喺英國註冊嘅船務公司，佢嘅主要營業項目係跨大西洋嘅豪華郵輪。不過自二十世紀初嘅經濟大蕭條，白星航運營運一落千丈。而喺兩次併購案之後，白星航運已經成爲英國冠達航運嘅重要組成部分。白星航運旗下最出名嘅船，就係1912年4月沉沒嘅鐵達尼號。

## 歷史

第一隻白星航運嘅船喺利物浦落水，嗰陣白星航運嘅主要業務係英國同埋澳洲之間嘅海運。嗰段時期，因爲喺澳洲發現咗金山，所以澳英兩地之間嘅貿易增長得好快。由於淨靠著銀行貸款撐著進行拓展業務同埋經營不善，白星航運喺1860年代宣布執笠。

1868年，用1,000英鎊（大約相當於2012年嘅6萬6千幾英鎊）買低咗執笠嘅白星航運唛同船標。新嘅白星航運將市場擺喺大西洋搭客嘅郵輪上邊，喺十九世紀末二十世紀初變成擁有相當規模同埋船隊嘅豪華郵輪船務公司。1934年，由於經濟大蕭條，喺英國政府干預之後，白星航運同佢嘅最大競爭對手冠達航運合併，公司改名爲。 1947年，冠達航運買低咗白星航運剩餘嘅所有股份，公司名就噉徹底將白星兩個字删咗。今時佢哋淨係稱為冠達航運。

## 鐵達尼號
由於冠達郵輪喺二十世紀初推出咗盧西塔尼亞號同埋茅利塔尼亞號郵輪，白星航運就同北愛爾蘭哈蘭·沃爾夫船廠訂購咗三隻奧林匹克級郵輪作爲回應，**鐵達尼號**（**RMS Titanic**）就係其中一隻奧林匹克級郵輪，不過佢喺1912年4月14號晚黑嘅首航嗰陣撞喺冰山度沉咗。

## 睇埋
* 奧林匹克級郵輪
**奥林匹克號
**鐵達尼號
**不列顛號

## 參攷

## 文獻
* The ship's list
* History of the White Star Line
* Red duster page on the White Star Line
* Brief company overview
* Info on the original financing deal
* Gardiner, Robin, *History of the White Star Line*, Ian Allan Publishing 2002. 
* Oldham, Wilton J., *The Ismay Line: The White Star Line, and the Ismay family story*, The Journal of Commerce, Liverpool, 1961
* https://en.m.wikipedia.org/wiki/List_of_White_Star_Line_ships

## 出面網頁
* Titanic Archive
* Maritimequest RMS Titanic Photo Gallery
* Chris' Cunard Page (see Cunard – Cunard Fleet – White Star Liners)
* White Star Line on Titanic-Titanic.com
* Maritimequest RMS Olympic Photo Gallery
* Maritimequest HMHS Britannic Photo Gallery
* Final Demise of White Star Line Vessels
* Brief history of the White Star Line – from TDTSC MN
* White Star Line discussion forum at TDTSC
* Passenger Lists from the White Star Line
* White Star Line Historical Documents, Brochures, Menus, etc.
* White Star Line History website
邁爾造船廠

邁爾造船廠係德國最大嘅豪華郵輪造船企業，總部嚮帕彭堡。佢重係歐洲工業遺產路線（德文：Europäische Route der Industriekultur）嘅重要構成部分。

## 公司歷程
**<big>工業革命時代</big>**

邁爾造船廠創辦于1795年1月28號， 恰開始淨係生產木船，後尾喺1872年先開始生產带有蒸汽机驱动嘅鐵壳船。
File:Meyer-Werft-Papenburg.jpg|邁爾造船廠嘅有頂船塢
File:Meyer Werft Papenburg-7334.jpg|有頂船塢作業船台
File:Luftaufnahmen -Meyer Werft, Papenburg- 2013 by-RaBoe 071.jpg|造船廠航空影相
File:Papenburg 2013 - Meyer Werft - Besucherzentrum - by-RaBoe 001.jpg|造船廠入口處
File:Meyer Werft Papenburg-7299.jpg|造船廠外景
File:Meyer Werft, Papenburg 2013 by-RaBoe 026.jpg|施工影相


**<big>戰後生存時代</big>**

喺兩次世界大戰期間，造船廠主要負責生產用于沿海活動嘅漁業蒸汽船，領航船，輕型船舶以及客船，除此之外仲忙于艦船嘅修理事宜。

因爲係少數淨負責生產少量軍用產品嘅企業，甚少受到指責，所以佢哋可以喺戰後嘅歲月中夾縫生存。1961年開始，爾道大概生産咗50隻油輪。除此之外重生產過渡船，集裝箱船。80年代中期開始，主要系通過生產豪華郵輪出名。

### 豪華郵輪時代
1985年，爾道起咗嗰陣世界上最大嘅有頂船塢建築，並于1987年開始運營。爾個有頂船塢建築喺1990年延長咗100米之後總長達370米，寬101.5米，高60米。建築入邊個船台長358米，寬39米。

2000年，開始起第二個有頂船塢建築（長384米，寬125米，高75米）。喺2002年完成嘅第二棟有頂船塢入邊，個船台嘅尺寸系362×45米。

2007年，第二個有頂船塢嘅擴建工程將棟建築延長咗120米，[6]長度達504米，爾個有頂船塢建築已經成爲世界上最大嘅室內船塢建築。

2011年，造船廠慶祝咗自己嘅豪華郵輪造船25周年。

## 特色觀光
每年大概有30萬人通過歐洲工業遺產路線參觀爾間造船廠。同時造船廠附近會定期舉行大型嘅音樂節，人氣幾高吓。

造船廠基本每日都會開放參觀嘅，成人票價系15歐左右，小童半價，開始入場參觀基本喺晏晝嗰陣，參觀時常系兩個鐘頭左右。

要注意嘅系，無論線上買飛定線下買，都要提前半個鐘領票，佢哋過時不候。

因私家車無法入園區，領咗票之後要慢慢等先會有巴士來接遊客一齊去參觀造船廠。

之後會帶你先睇一段影片，然後畀你跟著導遊參觀展廳，並和你講述造船廠歷史。

再然後會和你講述佢哋嘅廠區規劃，員工發展同埋全球業務，最後會帶你隔著玻璃觀賞船台上邊嘅員工作業。

若果運氣尚可，可以撞見郵輪順著條埃姆斯河進入北海。

## 爭議矛盾
喺2016年4月，邁爾造船廠和23年工齡嘅造船廠工會主席傳出因互不信任而引起嘅矛盾。

喺2016年8月，工會主席同邁爾造船廠和解並離開公司。

## 參攷


## 出面網頁
* 帕彭堡旅遊
* 德國國家圖書館目錄
* 邁爾造船廠網址
* 尼普造船廠
* 邁爾-尼普集團
* 邁爾造船廠維基公共相片
芬蘭瑞典人民黨

**芬蘭瑞典人民黨**（；）係芬蘭一個自由－中間派嘅政黨，目的係代表芬蘭入面少數講瑞典話嘅人嘅利益。 佢係一個少數族裔大包圍嘅政黨 ，自成立以嚟一直有個核心議題就係瑞典芬蘭人用鄉下話（瑞典話）嘅權利同埋保住瑞典話喺芬蘭嘅語言地位。個黨喺1979年至2015年間喺政府一直都有一兩個席位，同埋喺議會入面同中間偏右派同中間偏左派都有合作。2015年大選之後，因為政府由三個最大黨合組，佢就無行啦。

因為偏左偏右兩派都要佢嘅支持，變相令佢咁細個黨喺芬蘭政治入面都有好大影響力。從今日瑞典話係芬蘭兩種官話之一，同埋瑞典芬蘭人有瑞典文化自主權兩件事，就睇到呢個黨喺芬蘭政治嘅影響力。瑞人黨亦都係自由派國際（Liberal International）同埋歐洲自由派民主派聯盟黨（Alliance of Liberals and Democrats for Europe (ALDE) Party）嘅成員。呢個黨嘅後生仔分支叫「瑞典青年」（Svensk Ungdom）。

## 參考

## 出面網頁
* 芬蘭瑞典人民黨嘅網站
媽媽唔易"造"

《**媽媽唔易"造"**》係香港電視廣播有限公司製作嘅資訊節目，由朱庭萱主持，張志明監製，岑應編審，探討時下唔同生育科技，亦訪問唔少藝人分享自己懷孕嘅經歷。節目由2019年5月27號到5月31號禮拜一到五晚22:30－23:00喺翡翠台播。

## 每集內容

## 出面網頁
* 媽媽唔易"造" - 主頁 - tvb.com

## 電視節目變遷
孫小果

**孫小果**（，），雲南昆明嘅華裔男子。1998年2月，佢因強姦罪、強制侮辱婦女罪、有心傷害罪，被昆明市中級人民法院判過死刑，佢向雲南高級人民法院提抗訴，被駁回咗，不過當地一路冇同佢執行過。到2008年左右放監之後，亦以**李林宸**（）之名活動，2019年孫小果因為被中共中央派駐嘅專案組查到係涉黑，被扒出埋呢個身份。喺中央部門查案嘅壓力下，同年12月23號，孫再俾雲南高級人民法院判返死刑，2020年2月20號被處決。

## 攷

類:雲南人
小果
熊貓直播

**熊貓直播**（），又嗌**熊貓TV**，係中國大陸冇咗嘅視頻直播網站，嚮2015年10月20號公測，2019年3月關閉，CEO係王思聰。

## 參考
高級文憑

**高級文憑**（）係源自英國嘅學位等級，愛爾蘭、香港等地方都有，資歷水平高過文憑，低過學士學位。

## 睇埋
*副學士
英華小學

**英華小學**（）係香港一間男子小學，位於香港九龍深水埗區英華街三號，課程特別設計為男仔而設。

## 歷史
舊有嘅英華書院小學部喺1931年創校。1963年，英華書院校舍由旺角弼街搬到牛津道，而牛津道嘅校舍未能夠容納小學部，小學部因此而停辦，舊有嘅小五同小六學生需要到當時新開設嘅中華基督教會基華小學繼續上堂，部分英華書院小學部嘅教師亦過渡到基華小學。

喺2003年，中華基督教會基全小學上午校以基全小學嘅名義轉為全日制學校，而下午校就合併到新註冊成立嘅「英華小學」，並搬到深水埗英華街嘅校舍，稱為小學「復校」。新嘅英華小學係獨立於書院嘅學校，第一任小學校長由基全小學下午校校長簡燕玲擔任，舊有嘅下午校師生同校長亦轉到新嘅英華小學繼續上堂。

2007年開始由津貼小學轉為直資小學，同英華書院結龍，畢業學生可以一條龍方法直接升讀。

## 歷任校長
* 2003-2004 簡燕玲
* 2004-2019 林浣心
* 2019- 陳美娟

## 睇埋
* 英華書院

## 參考

## 出面網頁
*

類:中華基督教會小學
2017–18年歐霸盃

**2017–18年歐霸盃**係第9屆歐霸盃（第47屆歐洲足協盃），由歐洲足協主辦。決賽喺法國里昂盧米埃爾球場舉行，最後由西班牙嘅馬德里體育會攞冠軍。

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

#### I組

#### J組

#### K組

#### L組

### 淘汰賽

#### 決賽

## 參考
何東家族

**何東家族**係香港嘅大家族，始於1890年代，至今仍然有一定影響力。

## 家族史
何東家族嘅起始人係荷蘭籍猶太人何仕文，佢喺1859年就嚟到香港做生意，直至1873年離開香港去到英國發展，到1892年過身。喺佢逗留香港期間，識咗華人女人施娣，施娣最後同佢生咗一女四仔，另外施娣又同郭興賢生咗兩仔兩女，形成著名嘅「何九宅」。

「何九宅」入面，除咗早死嘅郭茂超，全部仔女都係姓何。何姓嘅來源有話係因為由何仕文嘅荷蘭姓Bosman演變而成，亦有話係因為何仕文嚟自荷蘭而得名。

何東佢哋雖然係混血兒，但係並唔以西人自居，而且會話自己係寶安人（阿媽施娣係寶安人）。
林鈺洧

**林鈺**（，），短暫用過藝名**林卓錡**，係香港女模特兒同演員，2016年出道，2019年開始拍電視劇。佢喺星加坡出世，祖籍廣東新會，係藝人林俊賢個長女，亦係2022年度香港小姐競選冠軍得主；佢係繼1987年楊寶玲之後，歷嚟第二位當選港姐冠軍嘅「星二代」，同時亦係史上最年長嘅港姐冠軍。

## 簡歷
林鈺洧2022年參選香港小姐之前已經喺幕前活躍，參與過ViuTV嘅劇集同埋綜藝節目，當中最出名嘅係喺《對號入座》分享自己嘅性經驗，話自己有五個性伴侶。到參選香港小姐嗰陣，外間一般都唔睇好佢可以入到三甲，所以當最終係由佢攞冠軍嗰時，有啲傳媒形容賽果「爆冷」。

## 演出
### 電視劇（[[ViuTV]]）
*2019年：《詭探前傳》 飾 夏文欣（第20-22集）
*2021年：《太平紋身店》 飾 紋身店客人（第11集）

### 電視劇（[[無綫電視]]）
*2024年：《愛·回家之開心速遞》 飾 羅網（Natalie） （第2276集登場）

### 節目演出（[[ViuTV]]）
*2020年：《對號入座》（十二星座男女）
*2020年：《鬼同妳上位》（參賽者）

### 節目演出（[[奇妙電視]]）
*2018年：《使乜驚 大兩Gen》

### 電影
*2017年：《春嬌救志明》

## 註釋

## 參考

## 出面網頁
*
*
*2022香港小姐競選 - 8號　林鈺洧 Denice Lam - 佳麗檔案 - tvb.com

類:亞歐混血
第10屆中華民國立法委員選舉

**第10屆中華民國立法委員選舉**喺民國109年（2020年）1月11號舉行，同中華民國第15任總統、副總統選舉一齊舉行。呢次選舉係中華民國立法院採用單一選區兩票制後嘅第5次選舉。第10屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。全體當選委員喺同年2月1號宣誓就任。

## 各政黨狀況
### 政黨提名名額
*宜家各政黨提名立法委員候選人人數。

### 區域暨原住民選舉
*下面係已提名候選人或可能參選名單：

### 全國不分區同僑居國外國民選舉
本屆選舉嘅全國不分區同僑居國外國民部分，沿用第七屆選舉起採用嘅單一選區兩票制中嘅政黨比例代表制，依政黨名單投票選舉之，由獲得5%不分區政黨選舉票嘅政黨依得票率選出之。各政黨當選名單中，婦女名額唔得低過二分之一。

以下係登記參選名單：

## 開票特別節目
### 無線電視台
*台視
*中視
*華視
*民視
*公視
*客家電視台

### 有線台
*原住民族電視臺
*壹電視新聞台
*東森新聞台
*三立新聞台
*TVBS新聞台
*非凡新聞台
*年代新聞台
*中天新聞

### 衛星電視台

### 廣播電台
*中廣新聞網
*中央廣播電臺

## 睇埋
*2020年中華民國總統副總統同立法委員選舉
*2020年中華民國總統選舉
*2020年中華民國立法委員選舉區域暨原住民選舉區投票結果一覽
*中華民國立法委員選舉
*台灣選舉地理

## 攷
劉欣 (主持人)

**劉欣**（，），中國環球電視網新聞節目主持人。

佢係第一個喺1996年攞到國際英文演講比賽冠軍嘅中國學生。

## 攷

## 出面網頁
*
*
欣
類:中國中央電視台
剛果聖公會教省

**剛果聖公會教省**（）係普世聖公宗一個伸展到剛果民主共和國同剛果共和國嘅教省。

## 史
正式聖公宗架構由1930年代喺博加-扎伊爾成立。都主教權力嚟自坎特伯雷大主教，直到1965年「烏干達、盧旺達、布隆迪與博加-扎伊爾教省」成立。擴張後，烏干達離開「盧旺達、布隆迪和扎伊爾教省」其餘區域成為一個獨立教省。1992年，聯合教省嘅三個國家各自喺大主教嘅統治下獲得獨立，扎伊爾聖公會（）成立。教會首位大主教係。1997年，為反映改國名，教會改叫剛果聖公會教省（）。Njojo大主教喺2003年由繼任，任期至2009年。最尊敬嘅亨利·伊辛戈馬（）喺2009年4月28日當選為第三任剛果大主教。
由於兩場內戰，大多數剛果聖公會信徒住嘅剛果斯瓦希里語區東部係剛果受損最嚴重嘅地區。金沙薩教區亦包括剛果共和國嘅一部分。

## 剛果大主教
直到1997年被稱為扎伊爾嘅剛果大主教同時係都主教同主教長。任職大主教嘅係：
*，1992年至2003年
*，2003年至2009年
*亨利·伊辛戈馬（），2009年至2016年
*卡坦達（），2016年至今

## 教區
剛果聖公會有十三個教區同一個喺卡萊米嘅傳道地區。教區包括：

* 阿魯教區（
* 貝尼教區（）
* 博加-扎伊爾教區（）
* 布卡武教區（）
* 卡曼戈教區（）
* 開賽教區（）
* 卡坦加教區（）
* 金杜教區（）
* 金沙薩教區（）
* 基桑加尼教區（）
* 北基伍教區（）
* 戈馬教區（）
* 剛果布拉柴維爾教區（）

## 聖公宗再結盟
剛果聖公會係同認信聖公會人團契成員，並且已受牽涉聖公宗再結盟入面。2012年6月，亨利·伊辛戈馬大主教出席喺北卡羅來納州里奇克萊斯特（）嘅北美洲聖公會教省議會，表明全力支持成為普世聖公宗創立新教省。

2012年4月29號，亨利·伊辛戈馬表示剛果聖公會嘅聖公宗美洲差會（）暫時承認正式批准，差會係盧旺達聖公會一個前傳道組織，直到佢受到澄清。呢次後，伊辛戈馬表示剛果聖公會將會同視為傳道會嘅美洲差會合作。

伊辛戈馬大主教出席2013年10月21至26號喺肯雅賴羅比召開全球聖公宗前途第二次會議。教省響2018年6月17至22號喺耶路撒冷舉行嘅全球聖公宗前途第三次會議上由卅四位代表出席。

## 參考

## 攷
**Anglicanism*, Neill, Stephen. Harmondsworth, 1965.

## 出面網頁
*
*喺普世聖公宗嘅正式網站

類:普世聖公宗教會

類:剛果共和國
蔡徐坤

**蔡徐坤** （，）綽號KUN、雞你太美，係中國說唱歌手、歌曲作者、模特兒同演員。佢以前係嘅會員，而家係嘅會員。

## 攷

## 出面網頁

*
*
*
*

徐坤
泰來

係中華人民共和國黑龍江齊齊哈爾下屬嘅一個縣。縣人民政府喺泰來鎮。

1999年，有322562人喺泰來。

## 攷
劉昊然

**劉昊然**（，）係中華人民共和國演員、歌手。河南人。

## 作品
### 電視劇
*深夜食堂（2017年）
*遠大前程（2017年）
*琅琊榜之風起長林（2017年）

### 網劇
*廢柴兄弟3（2015年）
*最好的我們（2016年，余淮）
*少年變身事件（2016年）
*你是我的S Girl嗎（2016年，自己）
*有我在（2016年）

## 攷

## 出面網頁
* 
*
元吉有希子

**元吉有希子**（，，）係日本配音員同歌手。青二制作所屬。佢嚮千葉縣出世。

## 參考資料

## 出面網頁
*

類:日本配音員
新華旅遊

**新華旅遊**（，香港旅遊牌照號碼：350196）係香港持牌外遊旅行社，喺1974年成立，家陣有4間分行。佢英文名意思同標誌都係向日葵。

## 睇埋

* 楊章桂芝：新華旅遊董事總經理

## 外部連結
*新華旅遊官方網站

## 參考來源
香港膠登討論區

**香港膠登討論區**（簡稱**膠登**，）係香港嘅一個網上討論區，2006年開始營運，針對高登、連登競爭市場。佢係由香港高登討論區分裂出嚟，標榜比高登更高言論自由，早期版面同功能亦都好似樣，被睇成上唔到高登嘅人嘅替代品。不過自從LIHKG討論區開咗後，膠登作為「第二個高登」嘅角色逐漸畀LIHKG取代。過去已得到好多香港媒體講起，包括中聯辦下面份《文匯報》

## 網站資料
### 香港網站排名
至2019年7月17號為止，「香港膠登討論區」嘅主域名「hkgalden.com」香港網站排名係：
* Alexa上排第2,603位
* Similarweb上排第3,031位。

### 站方身份
站方身份成疑，WHOIS只見受Whois Guard隱私保護，未見域名登記人真實資料；而站方IP來源係一間美國網站寄存公司。香港特區政府相關部門無資料指有「膠登」或「galden」名義進行公司、商標本地登記。

## 歷史
2008年陳冠希鹹相出現，《立場新聞》指當時令外界關注膠登。

2013年，台灣媒體ETtoday新聞雲新聞報導中，引用膠登網友留言。

2014年10月，《東方新地》有專欄將鍾嘉欣稱為「膠登女神」。同時，《壹週刊》都用相同膠登討論區術語，稱徐子珊為膠登女神。

2016年，由於高登手機應用爭議，令膠登人借機宣傳，分化高登。成個過程有雅虎同香港01等幾間報館報導。

香港《face》周刊第407期，專訪二次創作《爆seed慈母》膠登改詞人，該受訪人稱，「香港淪陷咗」。

2018年5月23號，膠登唱歌巴打支援LikeCoin受到《壹週刊》報導。2017年特首選舉時作曲《葡萄x淑儀》出自膠登。

2016年10月，聚言時報發文攻擊高登，宣傳膠登。

2019年7月，香港發生反對修逃犯條例運動。期間Cloudflare伺服器疑遭受網絡攻擊，多個台灣網站，同香港非建制派平台受影響。

## 爭議

### 私隱調查得負評
2014年10月1號至2015年1月29號，差人處理2431宗科技罪案。

《明報》報導，「鍵盤戰線」披露《網上服務供應商私隱及資料調查報告》。關於「要求最少個人資料作註冊」、「發表私隱政策聲明」、「提供私隱投訴渠道」、「發表詳細第三者索取資料指引」同「發表資料公開報告」，五項條件進行調查，當中「膠登討論區」得到最多負評；「香港高登」同「親子王國」得第二、第三位；「謎米香港」同「香港獨立媒體」全獲正評。

## 參考

## 出面網頁

*香港膠登討論區官方網站
意堤

**意堤**（）係香港私人樓，喺新界大嶼山愉景灣堤畔徑3號，屬愉景灣第16期住宅項目，發展商係香港興業。意堤有3棟大廈，一共提供196個單位，實用面積由350到1844平方呎。
香園圍管制站

**香園圍管制站**（），係香港一個陸路邊境管制站，響新界北區，沙頭角同文錦渡之間，連接廣東深圳嘅，接駁交通主要靠香園圍公路。2020年8月26號啟用，但鑑於武漢肺炎疫情，啟用初期淨係畀貨車用，2023年2月6號開始開放畀旅客過境用。
陳嘉靖

**陳嘉靖**（英文：**Deer Chan**，），綽號「**鹿兒**」，係香港女電競手兼模特兒，2016年加入香港頭一隊電子遊戲《英雄聯盟》女子職業電競隊PandaCute做隊長。

## 演出
### 電視節目
*2019年：無綫電視《電競王》第16集嘉賓

## 事件
2019年6月1號晚，陳嘉靖同朋友喺旺角食完飯，俾位狂迷騷擾，其中一位朋友制止期間亦受傷，最後狂迷俾差人拉咗。

## 睇埋
*PandaCute
*Ace Mode

## 參考
*追星男鬧市喪影電競女神　遭揭發另涉偷拍裙底春被捕

## 出面網頁
*
梁蘭思

**梁蘭思**（）係香港女演員，1970年代初期到1990年代初期活躍。佢嗰陣行性感路線，拍過唔少電影，包括《烏龍教一》、《陳夢吉計破脂粉陣》等等，之後又投身電視圈，拍過無綫劇集《家變》同亞視劇集《追龍》等等。

梁蘭思2017年11月喺屯門醫院病逝。

## 參考
黃色工會

**黃色工會**、**公司工會**（）係指工會就勞資糾紛問題背住工人同對方（有時指政府，或者資本家）「講掂數」，而妥協涉及收買會被批評係「假工會」，有關操作者即工賊。如果係激進派工會，就叫做「紅色工會」，因為1848年革命源故紅旗、紅色象徵革命。

## 定性
《關於黨的六大的研究》入面有中國共產黨周恩來提過：「爭取工人階級係赤色工會定係黃色工會佔大多數呢？」

獨立工會支持者認為，黃色工會會有利益衝突問題。相比獨立工會，難以俾人信心，所以大規模工人合同變僱傭合同，例如加班同薪水問題一般唔會由公司工會處理。有經濟學家提出質疑，20世紀初頭，好多公司因為擔心會導致出現獨立工會，無法控制情況，所以將工會模式公司管理化。

## 參考
特區政府

**特區政府**可以指：

*香港特別行政區政府，中華人民共和國香港特別行政區嘅政府。1997年7月1號香港主權移交後成立，簡稱**香港特區政府**
*澳門特別行政區政府，中華人民共和國澳門特別行政區嘅政府。1999年12月20號澳門主權移交後成立，簡稱**澳門特區政府**
*新義州特別行政區政府，朝鮮民主主義人民共和國新義州特別行政區嘅政府。2002年9月12號成立，簡稱**新義州特區政府**
*海南特別行政區政府，中華民國海南特別行政區嘅政府。1949年4月1號成立，簡稱**海南特區政府**，直到1950年5月1號海南島全境畀解放軍佔領為止
香港政府 (搞清楚)

**香港政府**可以指：
* 英屬香港政府（）（1841年1月26號—1941年12月25號；1945年8月15號—1997年6月30號），香港英治時期政府，而家又名「港英政府」
* 香港日治時期政府（1941年12月25號—1945年8月15號，1942年2月20號正式改名**香港佔領地政府**），太平洋戰爭期間，日軍統治香港時設立嘅政府
* 香港特別行政區政府（中文全名：**中華人民共和國香港特別行政區政府**；英文全名：）（1997年7月1號至今），香港主權移交後嘅政府
魔童 (電影)

《**魔童**》（*Brightburn*）係一部2019年美國超級英雄恐怖電影，由David Yarovesky做導演。主演係Elizabeth Banks、David Denman、Jackson A. Dunn、Matt Jones、Meredith Hagner。
又新街

**又新街**（）係香港新界元朗區一條街，喺元朗市，北面同青山公路 - 元朗段交匯，南面同合益路交匯。條街開咗好多食肆。
工聯會業餘進修中心

**工聯會業餘進修中心**由工聯會開辦，中心有開辦多個興趣班，由語文、電腦、模型、造餅、成衣等等可謂課程講得出都會有，有時會得到左派報紙報導宣傳。文匯報有報導將工聯會課程政治宣傳化，指部份課程有利「珠三角大灣區」發展。不過，課程亦有好多問題如收費高，質素差等。而家，香港市民只能向消委會投訴，理由係《教育條例》漏洞所致，終遭媒體同議員指責特區政府問題。

## 報導
*2016年2月26號，毛記電視指工聯會開6個鐘淘寶課程，收費係$480港元。三年後收費增加近2倍，由$480加到$800，而2019年個「暑期淘寶網購全攻略」課程就比以前多3個鐘。「教你上淘寶，收費八舊水」就連工聯會自己既立法會議員何啟明都同人講話覺得「有啲貴」。

*2017年，工聯會甚至涉及過「動物傳心」等爭議性收費課程。有業內人士疑遭新聞媒體用科學實證拆穿，涉事「傳心師」鬼話連篇，自圓其說，有人甚至逃避訪問而直接電話收線。有線新聞記者指工聯會相關課程導師，正正牽涉其中，質疑「動物傳心」係偽科學迷信。

*2018年6月4號，工聯會課程爆出新醜聞，報指有課程涉違規未註冊。

## 參考

## 出面網頁
*工聯會業餘進修中心
孝儀純皇后

**孝儀純皇后**（），又叫**魏佳氏**，係大清高宗弘曆嘅皇后，亦係仁宗顒琰個親生老母。佢係內管領清泰個女，本嚟係正黃旗包衣管領嘅下人，後尾抬旗入咗滿洲鑲黃旗，改姓魏佳氏。
## 相關影視作品
### 電視劇
磬

**磬**（舊時同「罄」相通），本身係一種敲擊樂器，用石或玉製成，形狀似曲尺。個别用就叫**特磬**，成組用就叫**編磬**。後嚟又指喺寺院裏面嘅和尚，念經嘅時候所敲打銅造嘅法器，亦叫做**法磬**、**僧磬**。

佛教音樂分做贊、偈、咒、誦四大類，其中嘅韻咒係用磬嚟伴奏。

而家喺瑜伽圈另外叫**頌缽**，除咗係法器之外，而家嘅聲頻治療（屬於特别嘅療法），係根據印度人體脈輪嘅觀念，引入成為治療方法嘅一種。呢個講法係喺印度至喜馬拉亞一帶極為流行。

因為磬嘅樣係彎曲形，所以「磬」又形容好似人彎低腰，代表好恭敬嘅意思。例如：磬折，即係吊死嘅人似磬懸掛住。磬亦可指係縊殺，用嚟做動詞。通罄，形容係空、盡嘅意思。喺而家漢語裏面嘅「罄」同「磬」係唔通用嘅。

## 參考

## 出面網頁
*【有片】磬缽連結天地人　樂手曾文通：一次體驗如睡十年
單車遊學團

《**單車遊學團**》（）係香港電視廣播有限公司製作嘅真人騷節目，由藝人麥明詩、潘梓鋒聯同隊友王德志、龔朗賢組成「單車遊學團」，由香港出發踩單車去柬埔寨，跨越中國、越南、老撾、泰國、柬埔寨五個國，歷時28日。節目由2019年6月9號到7月14號逢禮拜日晚23:00－23:30喺翡翠台播。

## 每集內容

## 節目調動
*2019年6月23號：由於播《hana菊梓喬的秘密花園》，所以停播一集。

## 出面網頁
* 單車遊學團 - 主頁 - tvb.com

## 電視節目變遷
炆

**炆**係粵菜一種煮食方法。以慢火將食材煮熟，而令食材變軟並保留少量原汁或之後打芡，主要有紅炆同生炆兩種。

## 參考
*
H.H.第三世多杰羌佛

**H.H.第三世多杰羌佛**（，），呢個佛號全名叫做**頂聖如來第三世多杰羌佛雲高益西諾布**，**第三世多杰羌佛**，原名叫**義雲高**，係美籍華裔宗教人物，喺中國四川省大邑縣出世。第三世多杰羌佛嘅稱號係經過佛教入面好多教派嘅法王、攝政王、寧波車仁波切等，根據佛教制度合法行文書認證、附議，同埋由美國政府眾議院決議認定，係佛教多杰羌佛嘅降世，同埋佛教嘅領袖，喺未被認證之前曾用過個名叫做**仰諤益西諾布大法王**。羌佛喺2011年6月14號被獲頒 世界和平獎元首級最高榮譽獎（World Peace Prize - Top Honor Prize），係1989年呢個獎成立以來，第一個攞到呢個獎嘅佛教領袖。

## 法音說法
H.H.第三世多杰羌佛為佛弟子說法錄製嘅法音，而家已經有二千幾卷，入面嘅內容包含住佛教嘅經、律、論三藏同埋十部密典嘅精髓，主要嘅說法系列有：
*《台灣行》系列
*《美國行》系列
*《東行說法》系列
*《在東方的基礎開示》系列
*《在美國開示的法音》系列
*《第三世多杰羌佛開示弟子提問》系列
*《第三世多杰羌佛秘錄功課彙報》系列
*《南無第三世多杰羌佛正法鑒邪僧》系列
*《銀盒法音》系列
*《第三世多杰羌佛個別說法》系列，已經發行嘅文字版嘅法音有：
**《第三世多杰羌佛淺釋邪惡見和錯誤知見》
**《禪修大法》（The Great Dharma of Zen Practice）
**《新年說法：我身口意都符合真修行嗎？能成就解脫還是遭惡業苦果？》
**《聖者不是自己和弟子說了算的，符合考核印證，不是聖者也是聖者；空洞佛學理論與真正的佛法是不同的領域》
**《這才是確保佛教徒成就的真正的無敵金剛法》
**《釋迦族子孫、佛教大學系主任皈依南無羌佛，佛應因緣說法》
**《為一個西方人提問說法》
**《我在控制你們嗎？我為了什麼？》
## 著作
*1982年 《僧俗辯語》
*2000年6月 《般若波羅密多心經講義》
*2000年 正《達摩祖師論》
*2001年 《佛法精髓》
*2002年 《世法哲言》
*2003年 《韻雕》
*2004年 《Collected Paintings of Master Wan Ko Yee》
*2005年 《The Zenith of Color》
*2009年2月 《第三世多杰羌佛說了義經》
*2009年2月 《第三世多杰羌佛說什麼叫修行》（WHAT IS CULTIVATION？）
*2007年 《梅花、書法、詩詞歌賦集》
*2010年 《極聖解脫大手印》
*2014年 《藉心經說真諦》
*2016年 《學佛》（Learning From Buddha）

## 註

## 參考文獻


## 參考

## 出面網頁
*第三世多杰羌佛辦公室官方網站
*第三世多杰羌佛辦公室官方臉書
*第三世多杰羌佛文化藝術館官方網站
香板

**香板**係漢傳佛教嘅用具，由禪宗時代開始。佢嘅外形係一把扁長型嘅木板，個樣似寶劍，上面刻咗「警策」、「精進」嘅字樣。香板係佛寺中成日用嘅警策法器，係一種維護寺廟清規、懲罰僧人唔守紀律嘅工具，亦都有警策行道、監督勉勵精進嘅用意。香板主要用嚟對治僧眾參禪打坐嘅時候，出現昏沉、瞓著、坐嘅姿勢唔好等等嘅現象，督促僧眾精進用功而設立嘅。喺叢林法器之中，香板有佢特別嘅來歷同用法。

為咗警策用功辦道而用嘅，叫做警策香板。為咗儆懲違犯清規而用嘅，叫做清規香板。為咗警醒禪坐昏散而用嘅，叫做巡香香板。「打禪七」而用嘅，叫做監香香板。

至於有資格用香板嘅，就係四大班頭，首座、西堂、後堂同堂主，同埋方丈、維那、知客、糾察等等有職銜嘅僧侶。因為用嘅目的唔同，而有唔同嘅名，又因為職責嘅差別，形式長短都有區別。方丈用嘅香板，尺寸大啲、而且喺板面上面刻咗三條線痕，意思係參透三關。

傳統叢林中使用嘅香板打禪僧，同禪宗史上嘅「德山棒」一樣，係為咗幫啲參禪者消除業障，啟發智慧，促使開悟，功用非常之大，同時又有助道場中嚴謹修道風氣嘅形成。而家叢林寺院講求人性化嘅管理，已經好少用香板做懲戒工具。但係香板仍然有佢代表住叢林嘅威嚴。

## 參考

## 出面網頁
*香板
*禪堂香板的由來
孟加拉國教會

**孟加拉國教會**（或稱**孟加拉教會**，）係孟加拉嘅普世聖公宗一個教會。佢係基於聖公會同長老教會原則上，喺區域入面由新教唔同教會聯合而成為嘅一個聯合教會。孟加拉國教會亦係普世改革宗教會聯盟（）會員。

## 史
孟加拉國教會嘅成立係由巴基斯坦分離嘅結果。佢由一場關注語言嘅運動開始，並通過1971年嘅解放戰爭形成，創立咗獨立嘅孟加拉國。1974年4月30號，巴基斯坦教會議會宣布並贊同孟加拉國教會嘅自由同獨立地位。孟加拉國教會將聖公會同英國長老會匯集一齊。

喺孟加拉國教會成立之後，就開始着手增加當地領導能力。B. D. Mondal 喺 1975年祝聖為達卡教區首任全國主教。佢嘗試通過鼓勵各堂會階層平信徒領袖嘅積極參與，沿著布萊爾（）主教嘅道路前進。喺議會成立之後，B. D. Mondal 成為孟加拉國教會嘅首位議長，副議長係Michael S. Baroi。喺 B. D. Mondal 退休嗰陣，保羅·薩克（）主教當選，喺2003年1月成為孟加拉國教會第三位全國主教。雖然呢個教省無用到「大主教」呢個稱號，但自從達卡主教嘅承認響普世聖公宗中視為主教長以嚟，佢經已有權用通常嘅大主教頭銜「最尊敬嘅」。現時主教長係喺2018年12月5號登位嘅Samuel Sunil Mankhin。

## 教區
孟加拉國教會有三個教區：
*巴里薩爾教區（）
*達卡教區（）
*庫什蒂亞教區（）

## 聖公宗再結盟
孟加拉國教會係成員。 保羅·薩克（）議長喺2017年5月13至15號響佐治亞州洛根維爾（）聖十架座堂出席北美洲聖公會會議。佢同北美洲聖公會大主教簽署咗「A Joint Statement on Communion from the Primate of Bangladesh and the Primate of the Anglican Church」（），以確認同慶祝兩個教會之間嘅交流。重討論過兩個教省點樣同使團夥伴關係合作。

## 參考

## 出面網站
*

類:普世聖公宗教會

孟加拉國
孟加拉國
類:孟加拉國教會
類:普世改革宗教會聯盟
湯定元

**湯定元**（）係中華人民共和國物理學家，中國紅外物理嘅奠基人、紅外技術嘅創建人、半導體學科同半導體光電器件嘅開拓者。

## 生平
湯定元於1920年喺江蘇省金壇縣東門外小坵村出世，阿爸係設喺村內文昌閣（即孔廟）嘅私塾老師。湯定元五歲時開始喺阿爸嘅教導下讀《大學》、《中庸》等經典。1933年作為插班生入讀金壇初級中學。1935年考取江蘇省立無錫師範學校，抗戰時轉入國立四川中學師範部。1938年報考位於陪都重慶嘅國立中央大學，因物理等科目成績突出（英語成績為零）被理學院物理系錄取。大學時期嘅生活主要靠「貸金」。1942年中大物理系畢業，留校任助教。1948年初，公費走到去美國留學，先就讀於明尼蘇達大學，暑期後轉入芝加哥大學物理系，1950年獲碩士學位。同年返回中國，喺中國科學院應用物理研究所工作。曾任中國科學院上海技術物理研究所研究員、所長。先後兼任中國科學技術大學教授、半導體教研室主任同上海科技大學教授、技術物理系主任。

湯定元於2019年6月3號早上10點40分因病喺上海華東醫院逝世，享年99歲。

## 研究
湯定元首次定量解釋咗鍺光電導光譜分佈嘅物理規律，取得國際公認嘅成果。喺氣體放電、超高壓物理、半導體物理同紅外物理等科研中，亦都有豐碩嘅成果。首創金剛石高壓容器，成為國際上高壓物理研究嘅重要儀器。喺中國開創咗窄禁帶半導體分支學科，帶領科研群體對碲鎘汞晶體嘅材料、器件同物理進行咗系統研究。開創同參與研製太陽能電池、溫差電致冷器、半導體高能粒子計數器以及硫化鉛、熱敏電阻型、銻化銦、鍺摻汞同碲鎘汞等紅外探測器，其中好多器件已成功應用喺空間遙感同軍事探測等裝備中。

湯定元撰寫有《紅外技術——基礎與應用》、《天壇中的幾個建築物聲學問題》等科普著作。

## 參考

類:中國科學院院士
類:江蘇人

類:物理學家
類:前全國政協委員
逃犯條例修訂草案

**逃犯條例修訂草案**，全名《**2019年逃犯及刑事事宜相互法律協助法例（修訂）條例草案**》，民間及媒體報導俗稱「**逃犯條例**」、「**引渡條例**」、「**送中條例**」等，係香港政府交畀香港立法會審議嘅法律草案，令到香港有法律基礎向中國大陸、澳門同中華民國等司法管轄區移交疑犯同進行法律協助。呢條提案源於香港女子臺灣遇害案，而家香港法律無計向中華民國移交疑犯，同時特區政府宣稱原有逃犯移交條例唔包括中國大陸同澳門亦係「法律缺陷同漏洞」。獲得通過後嘅法例將會以行政長官就單一案件提交嘅方式移交被告，移交控罪除咗謀殺罪同誤殺罪之外，亦包埋賄賂、欺詐出入境當局等卅幾項可判監7年或以上嘅控罪，香港政府亦可協助中國大陸等地凍結沒收喺香港嘅財產。草案一提出，就惹來社會各方質疑同關切香港作為獨立司法管轄區嘅獨立性或者遭到削弱。

2019年2月15號，保安局向香港立法會提交草案建議。4月3號，呢條草案喺立法會完成首讀。4月17號，新成立嘅法案委員會舉行第一次會議。5月6號，民主派喺建制派同陳維安秘書長領導嘅立法會秘書處杯葛下召開法案委員會會議，並進入選舉主席程序。涂謹申獲選做法案委員會主席，公民黨嘅郭榮鏗就獲選做副主席。5月20號，特區政府要求立法會繞過法案委員會，喺6月12號直上大會審議條例，引發6月9號遊行示威抗議，有30間小店罷市響應。6月12號爆發反送中包圍立法會，立法會因為周圍馬路俾示威者佔據，審議唔到條例。

臺灣方面，大陸委員會話喺命案發生之後已經用盡一切努力處理，但係臺方向港方提出3次司法請求，港方都唔回應。有香港政府官員表示透過港臺協進會同臺港策進會提出商討逃犯移交事項，雙方已經幾次書信往來交流過。陸委會擔憂將來臺灣人去香港恐怕重演李明哲事件，強調如果香港修法導致喺香港嘅臺灣人有被威脅移送到中國大陸嘅風險，臺灣政府唔會同意移交陳同佳，亦唔排除對香港發旅遊警示。另外，美國、英國、加拿大政府同國際商會、團體亦相繼表示關切修法，擔心修法之後會將相關國家喺香港嘅國民移送到人權狀況有爭議嘅中國大陸，導致個人人權、人身安全受到威脅。

香港中聯辦同國務院港澳事務辦公室就先後表達對修訂《逃犯條例》嘅支持，當中中聯辦發出緊急通知，召集港區全國人大代表同港區全國政協委員喺5月17號到中聯辦喺西環嘅辦公地點接收「重要指示」，要求各界全力支持香港政府，又呼籲「愛國陣營」（即香港建制派）製造支持政府嘅輿論聲勢，包括喺報紙發「懶人包」賣廣告、撰文、街邊宣傳等。有分析認為，中央政府嘅舉動係向香港政府頒落「死命令」。

6月15號，政府喺一片爭議聲中，宣佈暫緩逃犯條例修訂。皆因多數市民唔收貨，政府再喺9月4號宣佈，同意安排喺立法會10月復會後，按《議事規則》提出撤回條例草案。不過10月16號立法會復會嗰日，政府用提前咗休會做理由未宣佈撤回，所以去到10月23號下一次立法會大會至撤回到。

## 背景
### 法律背景
根據英國外交部解密檔案，英國喺1992年為香港制訂引渡協議同現行《逃犯條例》嗰陣，強調「只同司法制度、刑罰制度、人權狀況達標嘅政府建立引渡關係」，就算香港主權移交到中華人民共和國之後，呢條必要人權標準仍然適用。英方立法原意並唔將無訂立引渡協議視為「漏洞」，有研究認為咁樣表示咗英方憂慮引渡同不信任中華人民共和國。另外，中方喺1988年亦向英方承認引渡等法律未發展完善，建議實施初期只限於民事和=同商貿合作方面。2000年，中華人民共和國引渡法生效前夕，英方關切港府試圖同內地達成引渡協議一事。英國外交大臣向國會報告，期望任何結果應該完全符合《香港基本法》同香港司法程序；已經向中國政府同香港特區政府表明觀點，即係任何安排必須令到所有有關人士都能夠接受。英國國會表達咗對於港府呢一個訴求嘅同情，並且認為外交部嘅要求喺某種程度上有佢嘅局限。對於呢一條高度敏感而且有爭議嘅議題，國會建議，外交部應該對引渡協議產生濃厚興趣，並且鼓勵雙方確保任何協議都有適當嘅保障措施，防止人權受到侵犯。

1997年以嚟，香港同中國大陸警方曾經互有通報喺各自司法管轄區受到強制措施嘅陸港居民情況。大陸警方應港府請求，喺境內通緝抓捕嫌疑人，並以驅逐出境方式向香港警方移交咗大約170個嫌疑人。香港較少向大陸移交嫌疑人，例子有2008年攞美國綠卡嘅前八九學運領袖周勇軍，被港方驅逐出境去到深圳。

2019年6月4號，英國人權組織香港觀察（Hong Kong Watch）創會成員、曾經喺香港主權移交前夕擔任英國外交大臣嘅聶偉敬喺《南華早報》發表評論文章，指出《逃犯條例》修訂係違反《中英聯合聲明》嘅承諾。佢亦表明當年中英談判嗰陣雙方代表都有意識咁喺中港兩地法制之間建立鴻溝，強調法例係提供咗防火牆，而唔係存有「漏洞」。

### 臺灣命案
2018年2月17號，臺灣發生香港女子遇害案。受害者潘曉穎同疑犯陳同佳都係香港人，兩個人以情侶關係喺臺灣旅遊。案發當日，佢哋喺酒店因為女方懷有第三者胎兒而嘈交，男方勒死女方之後，將屍體裝入行李篋並且棄置喺臺北捷運竹圍站周圍嘅草叢。之後，陳同佳自己一個人返香港，而受害者嘅親戚因為聯繫唔到潘曉穎，而向香港警方報案。

香港警方調查發現，陳同佳返香港之後曾經用女方嘅提款卡攞錢。同年三月，警方以涉嫌盜竊罪拘捕陳同佳。陳同佳喺盤問入面承認殺害女友同棄屍。

由於香港同臺灣並無司法互助安排或者移交逃犯協議，而且現有《逃犯條例》同《刑事事宜相互法律協助條例》唔適用喺香港同「中華人民共和國其他部分」（中華民國政府統治嘅臺澎金馬被香港特區法律視做中華人民共和國範圍）之間嘅移交逃犯同相互法律協助要求，因此香港政府無法以相關條款引渡疑犯陳同佳到臺灣受審。但係有政黨提出以「日落條款」方式修訂《逃犯條例》，只針對處理台灣殺人案，行政長官林鄭月娥話，有關建議並唔可行，政府唔會接受。另外，呢單案件係發生喺香港以外嘅地方，律政司無法以謀殺罪或者誤殺罪控告疑犯，只可以盜竊罪同洗黑錢罪檢控。雖然香港對謀殺案冇域外司法管轄權，但根據《刑事罪行條例》第153P條，香港永久居民喺境外性侵犯兒童，例如嫖雛妓同非禮兒童，可以喺香港被起訴。2007年，一個鋼琴老師因為喺廣州非禮未成年學生，而喺香港被判監4年。2011年，一個孤兒院創辦人因為喺雲南非禮同與未成年院友性交，而喺香港被判監8年。

2019年2月，香港政府召開記者招待會，宣布提交修訂《逃犯條例》同《刑事事宜相互法律協助條例》，一般通稱做「逃犯條例修訂」或者「送中條例修訂」。

## 主要抗議活動

由2019年3月開始，泛民主派、香港本土派搞過唔少活動表達反對訴求，其中6月16號嘅遊行，主辦單位號稱有約莫二百萬人參加，之後逐漸發展成一場大型社會運動，史稱香港修例風波。呢場運動成功逼使香港政府6月中宣佈停止咗修例工作，9月初宣佈正式撤回修訂。不過呢場運動發展過程入面已經醞釀出其他訴求，而政府又一直唔肯應承，所以到依家仍然持續落去，2020年頭，武漢肺炎香港疫情令呢場反修例運動嘅氣氛曾經沖淡落嚟，但由於香港國安法、國歌條例嘅出現，反政府氣氛先至喺5月熾熱番起嚟。

## 參考

## 出面網頁
*《2019年逃犯及刑事事宜相互法律協助法例(修訂)條例草案》委員會
*立法會參考資料摘要
*草案本文
*政府當局於2019年5月14日就高級助理法律顧問於2019年4月30日發出的函件所作的回應
*《刑事事宜相互法律協助條例》（第 525 章）
鍾偉強 (足球員)

**鍾偉強**（，）係香港足球員，司職中場，2018年轉投香港超級聯賽球隊和富大埔效力至今。

類:香港足球員
類:飛馬球員
類:大埔球員
偉強
鍾偉強 (歌手)

**鍾偉強**（**Simon Chung**，）係香港歌手同作曲作詞人，1977年喺麗的電視《亞洲業餘歌手大賽》力壓張國榮《*American Pie*》攞冠軍，曲詞作品有《朦朧夜雨裡》等等。後來轉行做保險。2012年同2013年分別參加節目《激情唱響》（遼寧衛視）同《中國好聲音 (第二季)》（浙江衛視）而喺中國內地引起關注。

## 攷

## 出面網頁
* 

類:前麗的電視藝員
類:香港男歌手
類:香港作曲家
類:香港填詞人
偉強
林苑 (香港)

**林苑**（**Woodland Villa**）係香港一單幢式住宅，喺九龍九龍城區馬頭圍太子道西345-347號，近科發道，屬於傳統豪宅地段，1965年入伙，有34個住宅單位。
林苑 (重慶)

**林苑**（**Gia Lin**，）係中華人民共和國女歌手同女演員，重慶出世，重慶藝術學院畢業，畀曾志偉發掘加入娛樂圈，簽約環球唱片。喺電影《》同余文樂有一場激情床上戲。2006年畀雜誌《壹本便利》偷拍到同香港歌手側田同曾志偉共處一室，並被發現垃圾入面有多個用過嘅安全套，有「兩王一后」之嫌。

## 廣告代言
* 重慶中國聯通

類:中國女歌手
類:中國女演員
類:重慶人
苑
崑山科技大學

**崑山科技大學**（），全銜係**財團法人崑山科技大學**，簡稱**崑山科大**、**崑科大**，喺臺南市永康區崑山里崑大路，面積22.3483公頃。喺1965年4月29號經教育部核定為「崑山工商專科學校」。2000年奉教育部核定改名為科技大學。現有工程學院、商業管理學院、創意媒體學院、民生應用學院、國際學院等5個學院。

## 參考資料

## 出面網頁
*崑山科技大學

類:臺南學校‎
教束

《**教束**》（ ）係香港電視娛樂嘅ViuTV製作嘅電視劇，喺2019年6月10號到7月5號逢禮拜一到五21:30-22:00喺ViuTV首播，一共20集。套劇由廖啟智、陳秀雯、劉俊謙、岑珈其、朱栢謙、吳海昕、周漢寧、唐浩然主演。

套劇用香港教育制度做題材，講有間中學校長想將學校轉做直資，但副校長唔認同，覺得違反辦學理念，所以就拉攏一位合約教師去幫手推倒轉直資嘅計劃。

## 角色
### 主要角色
*廖啟智 飾 梁文海（校長）
*陳秀雯 飾 林美芬（副校長）
*劉俊謙 飾 盧文達
*朱栢謙 飾 梁智揚
*岑珈其 飾 麥浩賢
*周漢寧 飾 莊子民
*唐浩然 飾 鄧學謙
*吳海昕 飾 Yoyo

### 固定角色
*程人富 飾 周耀榮（狗榮）
*鄧麗英 飾 郭可怡（阿Mo）
*盧蓁宜 飾 梁家欣（神婆）
*余家溢 飾 祈仲衡（奇行種）
*馬治 飾 孔兆秋
*李卓毅 飾 林偉強
*黎美萱 飾 徐家琪
*馮心蕙 飾 莫瑞心
*凌健熙 飾 王天城
*馬思敏 飾 馬文晴
*麥可怡 飾 蔣蔓芝（啞同學）
*陳安瑩 飾 莊子民阿媽
*黃澤鋒 飾 關西
*鍾雪瑩 飾 Bonix
*張蔓姿 飾 小百合
*張蔓莎 飾 大蓮花
*唐韋琪 飾 Miss Chan
*劉維玲 飾 Miss Chau
*練詠琴 飾 Miss Lok
*朱偉業 飾 白Sir
*鄭兆庭 飾 驚Sir
*李英濤 飾 細馬生
*千雪 飾 梁寶儀（劉太）
*張順德 飾 盧文達阿爸
*袁潔齡 飾 盧文達阿媽
*余詩穎 飾 莊子民家姐
*張滿源 飾 校董
*曾文威 飾 校董
*齊釨湮 飾 校董
*蔡錫浩 飾 劉奇源
*周婉靜 飾 學生
*曾雪瑩 飾 學生

### 其他角色
*胡希文 飾 呂老師（第1集）
*梁焯霖 飾 K（第5集）
*吳迪峰 飾 K黨（第5集）
*徐朗熙 飾 K黨（第5集）
*爆胎占 飾 K黨（第5集）
*肥仔釘 飾 K黨（第5集）

## 每集內容

## 獎
### [[觀眾在民間電視大獎2019]]

## 濕碎嘢
《教束》呢套劇播出嗰段期間，香港正值反送中逆權運動，連劇組台前幕後都覺得冇信心（收視好）。而劇集後半部分就講到學生反對將馬修書院轉做直資，引發嘅政治風暴同反對逃犯條例修訂草案嘅情況咁啱得咁蹺，因而被觀眾稱為2019年度嘅神劇、預言劇。

## 出面網頁
*ViuTV：教束
退休女皇

《**退休女皇**》（ ）係香港電視娛樂嘅ViuTV製作嘅電視劇，喺2019年6月10號到7月5號逢禮拜一到五22:00-22:30喺ViuTV首播，一共20集。套劇由景黛音、薛晉寧、吳浩康、姜濤、李紫僖、徐浩昌、Baber Khan主演。套劇講位退咗休嘅女人同班後生仔組隊打電競。

呢套劇係息影超過30年嘅女星景黛音嘅復出作品，亦係ViuTV旗下男子團體MIRROR頭一套擔正演出嘅劇集。

## 角色
### 主要角色
*景黛音 飾 Sara姐
*薛晉寧 飾 Hans
*吳浩康 飾 李世嘉
*姜濤 飾 姜太文
*李紫僖 飾 曉嵐
*徐浩昌 飾 華騰
*Baber Khan
### 其他角色
*李建邦 飾 賤B
*梁業 飾 龍貓
*吳保錡 飾 Freddy
*江𤒹生 飾 大隻仔
*盧瀚霆 飾 金道夫
*李明憲 飾 韓國醫生
*陳安瑩 
*駱振偉
*黃湛深
*張滿源

## 每集內容

## 出面網頁
*ViuTV：退休女皇
國立臺南女子高級中學

**國立臺南女子高級中學**（，TNGS）係中華民國臺南市中西區一間高級中學，喺台灣日治時期成立，簡稱**國立臺南女中**、**臺南女中**、**南女中**、**南女**、**TNGS**，舊稱為「南一女」、「省南女」，校方以「椰風谷」自詡。

類:臺南學校‎
類:中西區 (臺灣)
國立臺南家齊高級中等學校

**國立臺南家齊高級中等學校**，簡稱**家齊高中**、**家齊**，舊時淨係收女生，舊稱**家齊女中**，喺中華民國臺南市中西區，1924年設立。

家齊高中最初係一間補校，後改成職業學校，又增設普通科，學制亦由初級中等教育，提升至高級中等教育。校名先後歷經過11次更改。

類:臺南學校‎
類:中西區 (臺灣)
夾公仔機

**夾公仔機**（）係一種遊戲機，獎品擺嗮喺個透明箱入面，玩家入錢後，控制一個機械臂去夾啲獎品落去取物竉，就攞到獎品。

## 嗌法
夾公仔機日文（黑本式羅馬化）叫 **kurēngēmu**，慣例上會用片假名寫做****，呢隻字詞借自英文 **crane game**—即係英文**吊機遊戲**噉解。

## 機制

## 贏面

## 起源
追龍II：賊王

《**追龍II：賊王**》（***Chasing the Dragon II: Wild Wild Bunch***）係套2019年香港電影，《追龍》續集，由王晶、關智耀執導，梁家輝、古天樂、任達華、林家棟主演。故仔改編自1990年代綁匪張子強嘅事跡，但同《追龍》嘅故仔無任何關連。

## 角色一覽
### 主要角色
*梁家輝 飾 龍志強
*古天樂 飾 何天
*任達華 飾 李強
*林家棟 飾 博士
### 其他角色
*邱意濃 飾 兔兔
*黃竣鋒 飾 火爆
*陳偉雄 飾 神燈
*韋家雄 飾 諸葛
*王寶葆 飾 嫦娥
*葉項明 飾 龍志飛
*文凱玲 飾 博士妻
*王敏德 飾 賀不凡
*余安安 飾 大賀太
*張慧儀 飾 二賀太
*孟瑤 飾 三賀太
*何浩文 飾 賀家偉
*甄琪 飾 賀家琪
*雲千千 飾 賀家穎
*湯加文 飾 賀家雲
*方敏婷 飾 賀家雨
*王茜瑤 飾 賀家欣
*崔羽熙 飾 賀家美
*洪一蘆 飾 賀家樂
*秦煌 飾 馬空騰
*程可為 飾 何天母
*杜江 飾 周隊長
*曹世平 飾 利百川
*王天龍 飾 利志滔
*劉道民 飾 霍炳祥
*莊思敏 飾 霍太
*楊麗虹 飾 張小盈
*韓昕怡 飾 龍志強女朋友
*桂晶晶 飾 KTV 內龍志飛女朋友
*Danil Zakharov 飾 賀不凡保鏢
*潘博 飾 賀不凡保鏢
*羅永昌 飾 阿九

## 出面網頁
*
韻母

**韻母**係一個音節中除聲母以外嘅部分。佢一定係包含響音，一般係元音。由一個元音構成嘅韻母稱為單元音韻母，由多個元音構成嘅就稱為複元音韻母。
林苑

**林苑**可以係：
*林苑 (香港)，香港單幢式住宅
*林苑 (重慶)，重慶出世嘅女歌手、演員
希爾達.賀嘉

**希爾達·波曼·憋蘭**（Hilde Boman-Behram；），出世名**希爾達·叟佛**（Hilde Sofer），以藝名**希爾達·賀嘉**（Hilde Holger）而知名，系一位表現派嘅舞蹈家、作舞者同舞老師，其開闊性相容嘞。殘障嘅舞人士（physically integrated dance）作品喺現代舞轉化。

## 家庭
賀嘉嚟自于一個猶太教改革派家庭。佢于1905年出世，系阿爾弗雷德同俄利斯·叟佛·壅曳伯嘅女。佢老窦系寫詩，于1908年過咗身。佢阿爺系畀奧地利法院做鞋嘅。

德國納粹入侵奧地利之後，賀嘉喺1939年逃離維也納，但由于當時英國未准許佢入境，佢去印度。喺孟買佢邂逅咗同種療南無佬同藝術粉絲亞德使爾·卡瓦基·波曼·憋蘭（Adershir Kavershir Boman-Behram)，並唔關佢喺1940年結婚啦。佢阿媽，繼父，姊妹同十四名家人員遭到納粹大屠殺滅亡。

希爾達·賀嘉有兩個仔。第一個仔于1946年喺印度出世，個女個名叫皮裏馬維亞·波曼·憋蘭（Primavera Boman-Behram）。佢喺紐約成為一個嘅舞蹈家，雕刻家同珠寶設計師。1948年厚格同屋企人移民去咗英國。佢第二個仔名叫大流安士·波曼忍得蘭（Darius Boman-Behram），于1949年出世。佢有唐氏綜合症，呢啓發賀嘉開始咗與殘障人士嘅合作。

## 事業
希爾達·賀嘉六歲開始跳舞。嗰陣嘅佢因為太細個而唔加舞學院，咪佢就加咗舞團。年滿十歲嗰陣佢加咗鮑登維沙芭蕾舞團並隨團遊曆咗歐洲，呢個芭蕾舞團系由格特魯德·鮑登維沙（Gertrud Bodenwieser）成立嘅。佢哋系艾莎道拉·鄧肯（Isadora Duncan）同露絲·聖·丹尼斯（Ruth St. Denis）嘅擁趸。格特魯德·鮑登維沙系賀嘉嘅老師都系佢朋友。十八歲嗰陣賀嘉首次喺維也納表演單人舞。後來佢成立自己嘅希爾達·賀嘉舞團，都成立兒童舞團。

由于佢對舞嘅熱愛，賀嘉于1926年喺維也納市中心拉提波宮成立名為「新舞動作藝術學院”嘅舞學校。

1938年3月12號阿道夫·希特勒嘅納粹德國出兵去奧地利，並頒布統治奧地利國嘅法律，嗰時猶太人演出系受到禁止嘅。佢受朋友查理·配塔撤（Charles Petrach）嘅幫助喺逃離奧地利。佢決定到印度去，因為嗰度嘅藝術對當時嘅西方人嚟講系好引人注目嘅。

喺印度賀嘉得到機會將新嘅體會融入佢做嘢，尤其系印度舞嘅手部動作。喺印度古典舞上有三百幾種手部動作，用于表達生命與自然。1941年賀嘉喺孟買成立新嘅舞學校，佢冇偏見嘅收受咗嚟自各種族、宗教同國籍嘅營員。好似喺維也納時一樣，賀嘉再次共咗翻嘅藝能界。佢朋友包出名嘅印度嘅舞蹈家蘭·夠帕勒（Ram Gopal），佢都喺賀嘉嘅舞學校教舞。由於1948年爆發嘅印巴分治同穆斯林同印度教人之間嘅暴力升賀嘉再次移民，今次去到英國。

佢去咗英國之後先幾個月，就參加咗新嘅劇院同公園表演嘅舞團。佢再次成立一間新嘅舞學校，名叫“希爾達·賀嘉現代舞學校”並仍然忠于一個優秀舞者要身心合一嘅教學風格。佢喺倫敦嘅突破系1951年嘅首次公演受卡米爾·聖桑（Camille Saint-Saens）啓發嘅‘喺海域下’。作品受到佢所經曆同教學過嘅城市同國家嘅好大影響。1972年佢表演喇‘抗洪嘅人’，關於中國共産黨路易·艾黎（Rewi Alley）嘅生活。1975年嘅‘岩畫’寓意咗倫敦藝術同文化嘅影響。1983年嘅‘阿帕撒拉斯’系有關探索印度嘅經曆。1983年賀嘉返咗印度，喺度佢喺屙持呢·山卡（Sachin Shankar）帶領嘅大型舞團做編舞。

賀嘉尤其為佢同殘障人士。嘅合作覺得牙擦。佢創建咗一種舞療法，等同佢個仔大流安士一樣有唐氏綜合症嘅低能兒童可以得到益處。喺1968年，賀嘉系第一位同有嚴重學習阻滯嘅少兒企喺擂台嘅編舞，呢個舞表演名叫‘向光’，襯愛德華·格裏格（Edvard Grieg）嘅音樂喺薩德勒斯威爾斯表演。佢嘅相容咗殘障人士。嘅舞第一次表演之一。

## 畢生事業
希爾達·賀嘉畀三代編舞同舞者留低咗深遠嘅影響。佢教學嘅標准好高，唔怕冒險，佢學生們都好鍾意佢教學方式。佢摅誠又無偏見嘅接受學生，尤其系有智力缺陷嘅學生。賀嘉嘅一位學生，渦副崗·斯坦格（Wolfgang Stange）延續咗佢同殘障同有唐氏綜合症同自閉症學生嘅合作。斯坦格、身智同專業人士。殘障人士。創立咗AMICI歌舞劇院集團。佢系英國第一個相容咗殘障人士。嘅舞集團。斯坦格講賀嘉通過佢作品表演教咗畀佢正直同老實。佢喺維也納奧德翁劇院為榮譽紀念佢導師厚格表演喇其舞作品。通過呢啲喺維也納國家芭蕾舞劇院嘅表演，佢話佢好開心可以同有嚴重學習阻滯嘅啲人一齊合作。呢啲演出都受到就拍爛曬歡迎。

喺佢晚年，賀嘉仍喺佢居住超過五十多年嘅倫敦卡姆登地下層舞工作室繼續教授舞堂。佢學生包林賽·肯普（Lindsay Kemp），利茲·阿格斯（Liz Aggiss），簡·阿舍（Jane Asher），羅伊斯頓·瑪勒登（Royston Maldoom），卡爾·坎貝爾（Carl Campbell）同傑奎琳·華爾茲（Jacqueline Waltz）。

## 參考
* http://www.independent.co.uk/news/obituaries/hilde-holger-729478.html 

## 文學
* Denny Hirschbach, Rick Takvorian (Hg.): Die Kraft des Tanzes. Hilde Holger. Wien.Bombay.London.Bremen: Zeichen + Spuren 1990. ISBN 3-924588-19-8 

## 出面網頁
* 女人猶太人百科全書網站 
* Leslie Horvitz: 希爾達·賀嘉傳記
朱幼麟

**朱幼麟**（，）係香港立法會前議員，本來係成員，之後跟住自民聯同合併而成為香港協進聯盟成員，後來再因香港協進聯盟同民主建港協進聯盟合併而成為民主建港協進聯盟成員。

## 簡介
朱幼麟喺上海出世，1958年跟屋企人移民美國，入讀波士頓Cambridge Latin High School。16歲時畀取錄。

朱幼麟老婆何妙馨係恒生銀行其中一位創辦人何添阿女，有過馬匹「豬小姐」。朱幼麟跟過香港保釣人士去釣魚台列島宣示中國對嗰處嘅主權，2003年當選香港特別行政區全國人民代表大會代表，提交過一份有關保衞中國神聖領土釣魚島嘅文件畀全國人民代表大會。

朱幼麟自1995年一直循選舉委員會功能界別入立法局同立法會，喺做議員期間時有出位言行。佢有好多嗜好，包括跳降落傘，所以有「飛天朱」外號。

## 要求徹查梁振英阿女行李事件
2016年，朱幼麟反對香港特別行政區行政長官梁振英細女梁頌昕涉嫌用特權喺禁區攞返行李嘅處理手法，期間高調參與同出席親泛民主派嘅工會「香港空勤人員總工會」喺機場發起嘅靜坐，以表達對民航處處理梁頌昕行李事件嘅不滿。朱幼麟參與機場靜坐，佢同航空界嘅密切關係同建制派背景令佢成為傳媒焦點。

朱幼麟表示，懷疑事件涉及濫用特權，認為必須追究到底。朱幼麟指出，參與靜坐係因為佢好討厭濫用特權，破壞人人平等嘅原則。佢又話，據悉當日接聽特首電話嘅前線地勤人員，講電話時「講到流眼淚」，佢相信件事係事實，認為應該追究到底。

朱幼麟指，喺行李事件上，只想引用前政務司司長唐英年當年喺特首選舉論壇指控梁振英嘅一句「你呃人」來回應今次「行李事件」，但係佢話要加多一個字，即「你又呃人」。

## 攷

## 出面網頁

* 

類:前港區人大代表
類:前香港立法會議員
類:前香港立法局議員
類:前香港民建聯黨員
類:保釣人士
類:香港馬主
類:香港中間派人士
類:哈佛大學舊生
類:香港佛教徒
類:上海人
幼麟
張翼東

**張翼東**（，）係香港男演員，而家係無綫電視藝員。

## 簡歷
張翼東中學讀仁濟醫院第二中學，2009年喺香港大學生物工程系畢業，之後因為對演藝工作有興趣，再去讀香港演藝學院表演系，2012年畢業。佢2018年開始參與無綫電視節目演出，2021年正式加入無綫電視。

## 演出
### 電視劇
*2018年：特技人 (電視劇) 飾 工作人員
*2018年：跳躍生命線 飾 蚱蜢（第16集）
*2018年：是咁的，法官閣下 飾 Joe
*2018年：救妻同學會 飾 栢金
*2019年：白色強人 飾 手術室護士
*2021年：逆天奇案 飾 記者
*2022年：法證先鋒V 飾 導演
*2023年：隱門 飾 丁子力（Alex）

### 綜藝節目
*2017年：最緊要好玩 演出
*2017年：最緊要好好玩 消暑版 演出
*2018年：終極街頭魔法王 演出（第3、4、7集）
*2019年：深夜美食團 第40集嘉賓
*2019年：電競王 主持（第14集開始）
*2023年：思家大戰 演出(第三季第3集）

## 攷

## 出面網頁
*
臺南市私立崑山高級中學

**臺南市私立崑山高級中學**（****），喺中華民國臺南市北區，喺1961年由田崑山創辦，校名有紀念佢嘅意思。

類:臺南學校
類:北區 (臺南)
臺南市私立長榮高級中學

**臺南市私立長榮高級中學**（****），簡稱**長中**，喺中華民國臺南市東區，係清領時期成立嘅中學。

類:東區 (臺南)
類:臺南學校
臺南市私立長榮女子高級中學

**臺南市私立長榮女子高級中學**（****），簡稱**長榮女中**、**長女**，喺中華民國臺南市東區，係臺灣第一間女子學校，1887年創校，有百幾年歷史。

類:東區 (臺南)
類:臺南學校
楊立門

**楊立門**（**Raymond**，）係香港男歌手同前官員。佢做過發展局同民政事務局常任秘書長，外號自詡「黎明」，喺做發展局常任秘書長時同時任局長林鄭月娥因為做事作風唔同而不和，後來佢喺2014年政務官周年晚宴上唱咗首《》，獲林鄭月娥上台獻花，畀傳媒話係「一曲泯恩仇」。楊立門喺同年6月30號54歲生日當日退休，展開退休前累積未放嘅365日長假期。2017年5月8號獲委任為中華廠商聯合會行政總裁。

## 背景同屋企
楊立門老頭係香港廣播劇作家楊普禧，筆名「程雪門」，作品包括廣播劇《大丈夫日記》、《十八樓C座》，同埋電影《學生王子》等等。楊立門嘅名就係佢老頭取意自成語入面嘅「程門立雪」而起。

楊立門自細中意唱歌，中學讀高主教書院，1982年喺香港大學畢業，參加當年舉行嘅第一屆新秀歌唱大賽，參賽期間獲政府取錄，於是退出比賽。

2007年，楊立門用10萬緡投得佢老頭生前嘅無字頭車牌號碼「1854」，表達對亡父嘅思念。

## 官場同公職生涯
楊立門自1982年8月加入政府政務職系後，喺多個決策局同部門服務，包括前市政事務署、前政務總署、前皇家香港警務處、前總督府、前銓敍科（後改稱公務員事務科）、前工業署、前教育統籌科（後改稱教育統籌局）、前工商局（後改稱工商及科技局）同工業貿易署，至2009年4月升為首長級甲一級政務官。

* 楊立門所任嘅職位包括：
*** 1997年5月至2001年8月：副教育統籌司（1997年7月1號後改稱教育統籌局副局長）
*** 2001年8月至2004年7月：工商局副局長（2002年7月1號後改稱工商及科技局副秘書長（工商））
*** 2004年7月至2006年7月：工業貿易署署長
*** 2006年7月至2007年7月：慶典統籌辦公室主任
*** 2007年7月至2009年8月：發展局常任秘書長（規劃及地政）
*** 2010年1月至2014年6月：民政事務局常任秘書長
*** 2015年7月1號到而家：獲委任為非官守太平紳士。

## 歌手生涯
2015年，楊立門正式推出首隻派台歌《再牽的手》，加入香港樂壇。

### 音樂作品
* 《別話》 詞：楊立門 編曲：杜自持 主唱：陳百強
* 《再牽的手》 曲詞：楊立門 編曲：江暉 主唱：楊立門
* 《慢活》曲：T-ma  詞：楊立門 編：T-ma 主唱：潘伯仲  楊立門

### 參與節目
* 2016年：《敢創．香港》
* 2016年：《今日VIP》
* 2017年：《流行經典50年》
* 2018年：《亞洲電視數碼媒體啟播典禮》（司儀）

## 攷

類:香港男歌手
類:前香港政府官員
類:香港大學舊生
類:高主教書院舊生
立門
朱慈炅

**朱慈炅**（）係大明皇室，明熹宗朱由校第三仔、老母容妃任氏。

天啟五年十月丙子（1625年10月31號）出世。天啟六年五月初六，朱慈炅因為王恭廠大爆炸嚇死，死時未夠一週歲。追封為獻懷太子。

類:大明王室
臺南市私立德光高級中學

**臺南市德光高級中學**，簡稱**德光高中**或**德光中學**，喺中華民國臺南市東區嘅私立完全中學。

類:東區 (臺南)
類:臺南學校
農夫小儀嬉

**農夫小儀嬉**（）係香港無綫電視一綜藝節目，一共10集，由農夫同小儀主持，由2009年4月26號起，逢星期日夜晚黑九點至九點半喺翡翠台同埋高清翡翠台播。每集農夫同小儀都走到街頭揾市民玩遊戲做動作，同埋整蠱娛樂圈中明星好友令明星們喺鏡頭前盡現鮮為人知嘅一面。

## 每集內容

類:2009年無綫電視節目
董建華 (中醫)

**董建華**（，）係中醫學家，中國工程院院士，上海青浦縣（家下嘅青浦區）人。做過第五屆全國政協委員，第六、七、八屆全國人大常委，全國人大教育科學文化衛生委員會委員。

2001年1月26號喺北京死，享年83歲。

## 出面網頁
* 董建华_人生点滴_中国工程院院士馆 
* 董建华_北京中医药大学 

類:中醫學家
類:前全國政協委員
類:上海人
建華
人生交叉盤

《**人生交叉盤**》（**Crosstrade**）係香港商業電台雷霆881響星期一至五下晝兩點到三點嘅財經節目，由陳永陸（陸叔／阿叔／Uncle）、伍甄琪聯同唔同嘅嘉賓主持，分析大市走勢同個別板塊，環顧全球金融市場動態，畀投資者掌握第一手財經消息，部署長中短線戰略。 

## 舊主持人
* 郭思治
* 陳慧儀
* 麥詠宜
*何永宜

## 出面網頁
* 
* 雷霆881 - 人生交叉盤

|colspan="3" align=center|香港商業電台 雷霆881商業一台節目
|-

類:雷霆881節目‎
蘭芝

**蘭芝**（）係南韓一個化粧品牌子，總部喺首爾，1994年由（*Amore Pacific*）推出。品牌名源自法文嘅雪（*La Neige*）。

## 代言人
* （1995年至1997年）
* Sin Ju-ri（1997年至1999年）
* （1999年至2004年）
* 全智賢（2004年至2008年）
* 宋慧教（2008年至2018年）
* （2015年至今）
* 金裕貞（2018年至今）

## 出面網頁
* 
* 兰芝LANEIGE中国官方网站暨网上商城 
* 台灣蘭芝官方網站 
* LANEIGE Hong Kong 官方網站 
* LANEIGE Hong Kong Official Site 
* 
* 
* 
* 

類:南韓公司
類:化粧品
無平方整數

**無平方整數**（）係指佢啲因數之中，冇一個係平方數嘅自然數。簡單啲講，將一個咁嘅數之後，所有質因數嘅冪都唔會大過或等於2。

例如：54=，由於54有因數係平方數（<math>3^2=9</math>），所以54唔係無平方整數；而55=，55冇因數係平方數，所以55係無平方整數。

頭20個無平方整數係：1、2、3、5、6、7、10、11、13、14、15、17、19、21、22、23、26、29、30、31。

由於「無平方整數」嘅所有質因數指數都係一次方，所以除咗1之外，有關數嘅正因數數目必定係2嘅非負整數次方。

將無平方整數分解為兩個數嘅積，呢兩個數一定相對質數。

依定義，顯然所有嘅質數、楔形數、質數階乘同有4個正因數嘅半質數都係無平方整數。
MDA 框架

** 框架**（；）係遊戲設計上成日用嘅一套理論框架。根據 MDA 框架，一隻遊戲－無論係圖版遊戲、紙牌遊戲定電子遊戲都好－有三大組成部份：
#**機制**（**M**echanics）、
#**動態**（**D**ynamics）、同
#**美學**（**A**esthetics）。

呢三個部份會不斷互動：機制加埋玩家行為引致動態，而動態決定美學（玩家嘅情緒體驗）。

## MDA 定義

MDA 框架對呢三個組成部份都有精確嘅定義：
#**[[遊戲機制|機制]]**指隻遊戲嘅基本部份，包括規則、玩家可以揀選嘅行動、隻遊戲用咗嘅演算法、以及遊戲程式嘅數據結構，等等；機制係最硬性、最完全受設計師控制嘅嘢，而且好多時淨係隻遊戲嘅設計師先會見到，例如係喺一隻電子遊戲當中，玩家通常唔會睇到隻遊戲用咗乜嘢演算法，除非嗰個玩家好通曉遊戲編程方面嘅知識。
#**動態**指啲機制玩起上嚟會令玩家出現嘅行為，係第一層嘅不確定性：知道咗隻遊戲嘅規則，玩家就會按照佢哋嘅目的（例如想贏）作出決策，而佢哋嘅決策同規則嘅互動所形成嘅狀態就係隻遊戲嘅動態。例：想像家陣有隻新嘅射擊遊戲，有齊一般射擊遊戲有嘅規則－「每個玩家有個生命值」、「俾敵人射中會扣生命值」、「生命值變 0 就會輸」等等，但仲外加咗一條特殊規則：每個玩家要定時定候離開自己身處嘅地點，而如果一個玩家留喺同一個地點耐過 30 秒，佢嘅生命值會開始下降；有咗呢條規則，玩家就會有誘因定時定候移動，於是就會少咗死守喺同一個地點伏擊敵人－而最後所形成嘅「啲玩家好少可會喺同一個地點伏敵人」呢一個狀態，就係隻遊戲嘅動態嘅一部份（有關動態嘅相關問題，可以睇吓博弈論嘅思考）。
#**美學**指玩家出現嘅情緒反應：包括咗隻遊戲嘅配樂、圖像、故仔、以及係設計師嘗試向玩家呈現嘅一個虛擬世界等等。原則上，呢啲部份唔係必要嘅，但事實證明咗，美學能夠有效提升玩家嘅投入程度，例如某啲電子遊戲當中嘅角色好多時都好有人氣，令到隻遊戲靠佢哋先噉賣座。而且適當嘅美學仲可以幫玩家手記住隻遊戲嘅規則：例如係中國象棋噉，如果中國象棋當中每一隻棋都係用甲乙丙丁戊嚟命名嘅，玩家就要死記住「甲呢隻棋俾對手食咗就即刻輸」嘅規則；相比之下，如果中國象棋用佢現有嘅命名方法，玩家要記嘅就變成「而家打緊仗，將軍俾對手食咗就即刻輸」－後者喺直覺上合理，所以對於玩家嚟講通常會比較容易記憶。

## 睇埋
*遊戲設計
*博弈論
*決策者

## 文獻
*Hunicke, R., LeBlanc, M., & Zubek, R. (2004, July). MDA: A formal approach to game design and game research. In *Proceedings of the AAAI Workshop on Challenges in Game AI* (Vol. 4, No. 1, p. 1722).

## 攷
快樂數

**快樂數**（）有以下嘅特性：喺畀定嘅進位制下，嗰個數字所有數位（digits）嘅平方和，得到嘅新數再次求所有數位嘅平方和，咁重復進行，最後結果都一定係1。

以十進位為例： 

28 → 22+82=68  → 62+82=100  → 12+02+02=1

32 → 32+22=13  → 12+32=10   → 12+02=1

37 → 32+72=58 → 52+82=89  → 82+92=145  → 12+42+52=42  → 42+22=20  → 22+02=4  → 42=16  → 12+62=37……

因此28同32係快樂數，而喺37嘅計算過程中，37重復出現，繼續計算嘅結果只會係上述數字嘅循環，唔會出現1，因此37唔係快樂數。

唔係快樂數嘅數稱為唔快樂數（），所有唔快樂數嘅數位平方和計算，最後都會進入 4 → 16 → 37 → 58 → 89 → 145 → 42 → 20 → 4 嘅循環中，但開始循環嘅第一個唔一定係4。

喺十進位下，100以內嘅快樂數有：1, 7, 10, 13, 19, 23, 28, 31, 32, 44, 49, 68, 70, 79, 82, 86, 91, 94, 97, 100，共20個。

## 快樂數表格
以下係細過100嘅快樂數表格，表示佢係快樂數，表示佢係唔快樂數嘅循環。

以下係100至細過200嘅快樂數表格，表示佢係快樂數，表示佢係唔快樂數嘅循環。

以下係200至細過300嘅快樂數表格，表示佢係快樂數。

300以內嘅快樂數冇其中一位係5，300以內嘅數其中有一位係5，佢一定唔係快樂數。

以下係300到小過400嘅快樂數表格，表示佢係快樂數。

以下係400至小過500嘅快樂數表格，表示佢係快樂數。

發現等表格嘅快樂數表格有線對稱。

## 快樂質數
喺十進位下，300以內嘅快樂質數有：7, 13, 19, 23, 31 , 79, 97, 103, 109, 139, 167, 193, 239, 263, 293，共15個。

## 睇埋
*
*
*幸運數
反送中大遊行

**反送中大遊行**（主辦單位稱呼），又叫**民陣第三次反逃犯條例修訂遊行**，係民間人權陣線响2019年6月9號搞嘅第三次反對逃犯條例修訂草案（主辦單位叫佢做**送中條例**）公眾遊行。呢次遊行主辦單位宣稱有103萬人參加，警方就話高峰期有24萬人，而社會普遍都認同遊行人數多過2003年七一遊行嗰次，做咗香港主權移交後最大規模遊行（個紀錄喺7日後被超越）。遊行完咗嗰晚，政府繼續堅持唔會撤回草案，引發之後長時間嘅持續抗爭，而呢次遊行亦被視為反修例運動大規模爆發嘅伊始。

## 參與人數
*主辦方公佈：103萬人
*警方聲稱最高峰有24萬人

## 睇埋
* 反逃犯條例修訂運動